05:05 14 Август 2020\n10:33 05.08.2019 (Янгиланган 13:56 05.08.2019) Ҳавола олиш\nТОШКЕНТ, 5 авг - Sputnik, Дилшода Раҳматова. Ўзбекистонда мактаб формаси энг долзарб ва ечими охиригача ҳал бўлмаган масалалардан бири. Аввалига мактабларда бир хил форма керак-керак эмаслиги катта мунозараларга сабаб бўлган бўлса, бир тўхтамга келингач, форма нархининг қимматлиги аҳоли эътирозига сабаб бўлди. Шу билан бошқа долзарб масалалар турганда, мактаб формасини мажбурий жорий этишга шошилмаслик лозим, деган тўхтамга келинди.\nМактаб формалари: қаердан олса бўлади, нархи қанча? >>>\nЭндиликда Ўзбекистонда ягона мактаб формасига 2024 йилдан ўтилади. Бу, оилада бир нечта ўқувчиларни ўқитаётган ота-оналарни хурсанд қилди, албатта. Лекини бор. Мактаб формасини жорий этилишини кечиктирувчи қарор чиққунига қадар маҳаллий ишлаб-чиқарувчилар минглаб формаларни тикишга улгуришган. Промо-акция тадбирида иштирок этган Sputnik мухбири форма сифати ҳақида аҳоли фикрини ўрганди ҳамда тадбиркорлар билан суҳбатда бўлди.\nМактаб формаси нима учун керак бўлди?\nЯгона мактаб формасини жорий этиш таклифи уч йил аввал "ўқувчилар орасида ижтимоий нотенглик келиб чиқишини олдини олиши мумкин", деган мақсадда мамлакат президенти томонидан киритилган эди. Давлат раҳбари чиқишидан саноқли кунлар ўтиб, ўша вақтдаги халқ таълими вазири Улуғбек Иноятов келаси ўқув йилигача енгил саноат, модельер мутахассислар ва ота-оналар фикрини инобатга олиб, камида 8-10 хил моделдаги формалар тайёрланишини маълум қилди.\n2017 йилнинг октябрь ойида мактаб формаларининг илк намуналари намойиш этилди ва улар орасидан танлаб олинган моделлар 2018 йил феврал ойида Тошкент шаҳридаги 91-сонли ҳамда Сирдарё вилоятидаги 4-сонли мактабларда синовдан ўтказила бошланди.\n2018 йилнинг август ойида ягона мактаб формаси юзасидан аниқ қарор қабул қилинди ва у 2019/2020 ўқув йилидан бошлаб мажбурий бўлиши айтилди.\n"Биз бунга тайёр эмасмиз"\n2019 йилнинг май ойига келиб, Ахборот ва оммавий коммуникациялар агентлиги директори ўринбосари Саида Мирзиёева “...айрим жойларда шароит оғир эканлиги, кўплаб мактаблар таъмирталаб, ўқув дарсликларининг етишмаслиги, китоблар сифати жуда паст эканлиги, айрим мактабларда дарслар уч сменада ўтилиши туфайли, мавжуд камчиликларни тузатмай туриб, мажбурий форма жорий этилиши”ни номувофиқ деб топди. Сал вақт ўтиб, ХТВ раҳбари Шерзод Шерматов ҳам форманинг мажбурий жорий этилиши шошилинч қарор бўлиши ҳақида баёнот билан чиқди. Мактаб формаси республика мактабларида босқичма-босқич жорий этиладиган бўлди.\nЯъни Ўзбекистон мактабларида ягона формага ўтиш ишлари 2024 йилгача қолдирилди.\nМуаммо шундаки, формани жорий этишни кечиктириш ҳақида қарор қабул қилинган бир вақтда маҳаллий ишлаб-чиқарувчи корхоналар тасдиқланган намунадаги юз минглаб минглаб маҳсулотларни ишлаб-чиқаришга улгурган эдилар.\nЯъни ягона мактаб формаси республикадаги иккита мактабда синовдан ўтказилгач, ота-оналарнинг таклифидан келиб чиққан ҳолда иккита ёш кесимида: 1- ва 6-синф, 7- ва 11-синф ўқувчилари учун мактаб формалари моделлари танлаб олинган ва енгил саноат уюшмаси томонидан шакллантирилган рўйхатдаги 221 та корхоналар Ўзбекистон регионларида бу формаларни ишлаб-чиқаришга киришган.\n"Ўзтўқимачиликсаноат" уюшмаси бош мутахассиси Замира Юнусованинг айтишича, республика миқёсида мактабларни ягона форма билан таъминлаш мақсадида, айрим вилоятларда янги корхоналарни ташкил этишга тўғри келган ёки мавжудлари кенгайтирилган.\nПокупатель выбирает школьную форму\nАммо бугунга келиб, ишлаб-чиқарувчилар томонидан яратилган маҳсулотларнинг деярли бутун қисми, ота-оналар ўртасида форма борасида юзага келган тушунмовчиликлар туфайли, сотилмай турибди.\nМаҳсулот сифати одамларга маъқулми?\n"Пушкин" майдонида мактаб формаларини намойиш қилиш учун нафақат тошкентлик, балки Сурхондарё, Фарғона ва Намангандан ташриф буюрган ишлаб-чиқарувчилар йиғилган. Формалар дизайни деярли бир хил: дейлик, бошланғич синф ўқувчилари формалари кўк рангдаги катакнусха матодан тикилган. Қизлар учун юбка, нимча ва бомбер, ўғил болалар учун нимча, шим ва бомберлар сотилмоқда. Нархлар бир хил эмас, кимдир бошланғич синфлар учун формаларни 160 минг сўмдан бошлаб сотаётган бўлса, қайсидир тадбиркорда бу форма нархи 180 мингни ташкил этади. Юқори синф ўқувчилари формалари 240 минг сўмгача сотилмоқда. Истеъмолчи тикилиши ва мато сифати жиҳатдан ўзига ёққанини танлаб, харид қилиши мумкин.\nПромо-акция ҳақида кечикиб хабар қилинганми, ёки бошқа сабабми, одамлар сони кутилганидек кўпмас.\nРасталарнинг бирида ўқувчи-қизлар юбкасини обдон кўздан кечираётган аёл ёнига бораман. Ўғил болалар формасини кўздан кечиргандай бўлиб, аёлдан "Форма ёқдими?" дея сўрайман. Суҳбатдошим қошларини чимириб, юбка қийшиқ бичилганини айтади ва асабий оҳангда "ўзимизникилардан нимани ҳам кутардинг", дея қўшни растага қараб юради. У ерда "Камчилиги фақат битта - 100 % чармдан тикилган", дея мақталган қизлар пойабзалини "пошнаси жуда паст, ясси товонли бола кўп юрса, оёқлари оғриб қолади", дея "айблаб", кўргазмани тарк этади.\nКейинги растага ўтаман. Ўзи билан бирга икки қизини олиб келган аёл сотувчидан форма матоси ҳақида сўраётган экан. Уларнинг суҳбатидан янги форма учун "Парламент Евро" номли мато Хитойдан олиб келинаётгани (Ўзбекистондан чиқаётган мато сифат талабига жавоб бермагани), бошланғич синфлар учун форма матоси таркиби 70%гача пахтадан тайёрлангани, дазмолдан сўнг "ялтиллаб қолмаслиги", гигиена жиҳатдан барча талабларга жавоб бериши, ўқувчи танаси бу формада "нафас олиши" ҳақида билиб оламан.\nАёлга маъқул келди, шекилли, у шу жойнинг ўзида қизларига мосини танлашга киришди.\n"Ёқдими?", - деб сўрайман, қизига формани кийдириб кўраётган аёл ёнига бориб. Суҳбатдошим кўпроқ форма матоси жуда маъқул келганини айтди. "Сифат жиҳатдан СССРда тикилган формаларни эслатди. Ювиб-ювиб киярдик, ҳеч ранги ўзгармас эди. Менга ёқди. 180 минг сўм "тройка" костюм учун қиммат эмас", - дейди у.\nСотувчилар билан суҳбат уларнинг ҳаммаси ҳам матони Хитойдан олиб келмагани, ораларида Ўзбекистонда ишлаб-чиқарилган матодан форма тикиб сотаётганлар борлигини аниқлаштирди. Маҳаллий матодан тикилган формалар ва Хитойдан келтирилган матодан тикилган формалар орасидаги фарқ 20-30 минг сўмни ташкил этарди.\nГромадные медведи примерили школьную форму нового образца\nПромо-акция давомида, тадбирга келганлар учун мактаб формалари намойиши бўлиб ўтди, нимча ва юбка кийиб олган улкан айиқлар рақси барча меҳмонларга завқ улашди.\nФормалар нега харидорини топа олмаяпти?\nТадбирнинг маданий қисми якунланиши арафасида промо-акция иштирокчилари ўз маҳсулотларини йиғиштиришга тушишганини кўриб, улар ёнига шошиламан. Қанча форма сотишга муваффақ бўлишгани қизиқ. Қисқа савол-жавобдан сўнг уларнинг аксарияти бир дона ҳам форма сотишолмагани маълум бўлади.\nВыставка школьной формы прошла в Ташкенте\nТадбиркорлар мактаб формалари нафақат бу ярмаркада, балки бозорларда ҳам сотилмаётганини айтишади.\nУларнинг фикрича, ягона мактаб формасининг кечиктирилгани халқ орасида "форма бекор бўлди" деган нотўғри тушунчани ҳосил қилган ва бугунги кунда ҳатто олдиндан пул бериб қўйган мактаблар ҳам ўз маблағларини қайтариб олишга тушган.\nХусусан, ярмаркада қатнашган тадбиркорлардан бири Гулшода Бекмирзаева "форма бизнеси" туфайли бугун 5 миллиард сўм маблағи тақдири номаълумлигича қолаётганини айтади.\n"Мен раҳбарлик қилаётган корхонада 50 мингга яқин мактаб формаси тикилган. Форма тан нархини ҳисобга тўғри қилиб 100 минг сўмдан (аслида ундан қиммат) деб ҳисоблайдиган бўлсак, гап миллиардлар ҳақида бораётганини биласиз. Бу пуллар биргина менга тегишли эмас, қариндош-уруғ бир неча оила бўлиб ўртага пул ташлаган эдик. Биргина мен эмас, шу ерга келган тадбиркорларнинг ҳар биридан сўрашингиз мумкин, мактаб формаси тўғрисидаги қарор ижросини таъминлаш мақсадида қайсидир корхона 50та, бошқаси 200 тагача ишчи ўрни яратган. Бугун эса бошимиз берк кўчага кирди. Маҳсулотларимиз сотилмаётгани туфайли яратилган иш ўринларини ёпиш даражасига етиб келдик", - дейди у.\nГулшода Бекмирзаеванинг айтишича, халқ орасида бугун оқ-қора форма олиш керакми ёки янги тасдиқдан ўтган формани деган мазмунда иккиланиш бор.\n"Сентябр-октябр ойигача маҳсулотларимизни сота олмасак, ишчиларимиз олдида қарздорлигимиз ошади. Улар "ойлик иш ҳақимни бермади" деб устимиздан шикоят қилса, қонунан ҳақ бўлади. Ҳозир шуни ўйлаб бошим қотган", - дея қўшимча қилади тадбиркор.\nСурхондарёлик тадбиркор Абдувоҳид Тошбоев ҳам Sputnik мухбири билан суҳбатда аҳоли орасида "форма бекор бўлган" деган нотўғри фикр шаклланганини тасдиқлайди. У раҳбарлик қилаётган корхона бугун 30 мингта форма тиккан ва 4 август ҳолатига кўра, минглаб формалардан атиги 500 комплект сотилган, холос.\nТошбоев маҳсулотнинг сотилиши ёки сотилмай қолиб кетишида ҳукумат чиқараётган қарорлар муҳим роль ўйнашини айтади.\n"Мактаб директорларининг форма сотилиши масаласига аралашуви ман этилгани тўғри фикрдир. Лекин биз ишлаб-чиқараётган формалар ҳақида одамлар эшитиши керак-ку? Август энди келди, формаларимиз ҳали сотилиб кетар ҳам, шундай бўлса-да бунинг учун озгина туртки керак, деб ҳисоблайман", - дейди тадбиркор.


19 Апрель 09:09\n«Ушбу маблағлар фахрийлар ҳисобига ўтказилади. Уни олиш учун ҳеч қандай ҳужжат йиғишингиз шарт эмас. Чунки биз пенсия тўлаш марказидан махсус рўйхат оламиз. Шу билан бирга шаҳарда уруш фахрийларига тенглаштирилган фуқаролар ҳам бор. Уларга 36 ОҲК - 110 260 тенге тўланади. Бундан ташқари, 2500 дан ортиқ фронт фахрийларига 12 ОҲК, яъни 36 756 тенге берилади. Бу маблағлар ҳам бир марталик ҳисобварақларга ўтказилади», - деди шаҳар бандлик ва аҳолини ижтимоий ҳимоя қилиш бошқармаси бошлиғи Улдана Бекбау.\nМолиявий ёрдам олишдан олдин бу фуқаролар санаторийларга ҳам юборилади. Шунингдек, нашрларга йилига икки марта обуна бўлиш мумкин.\nЭслатиб ўтамиз, шаҳарда фахрийлар сони йилдан-йилга камайиб бормоқда. Айни пайтда учинчи мегаполисда 7 нафар уруш фахрийси истиқомат қилади. Уларнинг энг кексаси шу йилнинг декабр ойида 100 ёшга тўлади.\n#Ижтимоий ёрдам #Жамият #Ғалаба куни


Атиги 140 долларга 5G-смартфон оласизми? - Terabayt.Uz\nАтиги 140 долларга 5G-смартфон оласизми?\nБундан бир неча кун аввал Huawei корпорациясига қарашли суббренд ўзининг Honor V30 ҳамда V30 Pro русумли флагман смартфонларини намойиш этганди. Булардан биринчиси бешинчи авлод уяли алоқа стандартини қўлловчи энг арзон телефонлардан ҳисобланади.\nЛекин компания бу билан ҳам тўхтаб қолмоқчи эмас – Honor ўрта нархли ва ҳатто ҳамёнбоп туркумларда ҳам 5G-смартфонлар тайёрлашни режалаштирмоқда. Бу ҳақда компания раҳбари Чжао Мин (Zhao Ming) куни кеча хитойлик журналистлар билан бўлиб ўтган учрашувда сўз очди.\nHonor имкон қадар кўпроқ фойдаланувчиларни бешинчи авлод уяли алоқа тармоғига жалб этмоқчи. Бу мақсадда у 280, 210 ва ҳатто 140 долларлик 5G-смартфонлар тайёрлайди. Шулардан биринчиси бозорга келаси йилдаёқ чиқарилади, дейди Чжао Мин.\nАйтиб ўтиш керакки, 26 ноябрда расман тақдим этилган Honor V30 смартфонига 470 доллар нарх белгиланган. Таққослаш учун: Huawei Mate 30 Pro флагманининг 5G-версияси ўз ватанида икки баравар қиммат – 980 доллардан сотилмоқда.\nАгарда 5G-смартфонлар чиндан 140 ёки 210, ҳатто 280 долларлик нархда бўлса, Ўзбекистонда ҳам уларнинг бозори чаққон бўларди. Ҳозирча эса глобал савдога чиқарилган аксарият Huawei смартфонларини 1 045 000 сўмдан бошланган нархларда Terashop.uz интернет-дўконимиздан сотиб олиш мумкин.\nЎҚИНГ: "Apple, четга ўт!": Huawei янги флагман тақдим этди (+фотогалерея)\n#Huawei #андроид смартфон #нархлар #янги технологиялар # 5G смартфон #5G-смартфони #Huawei Honor V30 #Huawei Honor V30 Pro


Навоий вилояти ҳокими коронавирусга чалинган. Аввалроқ Қорақалпоғистон, Сурхондарё ва Бухоро раҳбарларида ҳам COVID-19 аниқланган эди - Daryo\n10:47, 31.07.2020 56527\nНавоий вилояти ҳокими коронавирусга чалинган. Аввалроқ Қорақалпоғистон, Сурхондарё ва Бухоро раҳбарларида ҳам COVID-19 аниқланган эди\nТошкент шаҳрида даволанаётгани маълум қилинган Навоий вилояти ҳокими Қобул Турсунов коронавирусга чалинган. Бу ҳақда «Дарё»га Навоий вилояти ҳокимлиги ахборот хизмати раҳбари Дилшод Мамаражабов маълум қилди.\nНавоий вилояти ҳокимлиги 31 июль куни вилоят раҳбари Қобул Турсунов сўнгги тўрт кундан бери Тошкентда даволанишда экани ҳақида хабар берган, бироқ унинг айнан қайси касалликдан даволанаётганига аниқлик киритмаган эди.\nНавоий вилояти ҳокимлиги ахборот хизмати вакили «Дарё» мухбири билан суҳбатда вилоят раҳбари коронавирус инфекциясидан даволанаётганини тасдиқлади. Қайд этиш жоиз, Навоий вилояти ҳокимлиги ахборот хизмати вилоят ҳокими даражасидаги раҳбарнинг коронавирусга чалингани ҳақидаги ахборотни яширмай, ошкор қилган ягона расмий манба бўлиб турибди.\nСурхондарё ҳокимининг коронавирусга чалингани бир неча кун яширилди. У COVID-19 ни юқтириб олган ягона ҳоким эмас\nМуса Ерниязовнинг коронавирусга чалингани ҳақидаги илк хабарлар июль бошида тарқалган. Ўшанда Қорақалпоғистон раҳбарияти бу хабарларни қатъий рад этган\nБунгача Қорақалпоғистон Жўқорғи Кенгеси раиси Муса Ерниязов, Сурхондарё вилояти ҳокими Тўра Боболов, Бухоро вилояти ҳокими вазифасини бажарувчи Карим Камолов коронавирусга чалингани тасдиқланган эди. Сўнгги маълумотларга кўра, Муса Ерниязовнинг аҳволи оғир деб баҳоланмоқда, у сунъий нафас олиш аппаратига уланган.\nШунингдек, Ўзбекистон бош вазири ўринбосари Ўктам Барноев, давлат бош санитария инспектори Нурмат Отабековда ҳам коронавирус инфекциясидан даволанаётгани ҳақида хабар берилган эди. 29 июль куни Ўзбекистон молия вазири ўринбосари Ёрқин Турсунов коронавирус инфекцияси асоратлари оқибатида вафот этгани маълум бўлган эди.\nСоғлиқни сақлаш вазирлиги коронавирусга чалинган Қонликўл тумани ҳокимининг ўлимини тасдиқлади\nНуробод тумани ҳокими коронавирусга чалиниб, соғайганини маълум қилди\nМаълумот учун, Ўзбекистонда 31 июль соат 10:00 ҳолатига кўра жами 23 558 кишида коронавирус аниқланган. Шундан 13 680 нафари соғайган, ССВ маълумотларига кўра, 137 киши касаллик асоратлари оқибатида вафот этган («Дарё» ҳисоби бўйича коронавирус оқибатида вафот этганлар сони 143 нафарни ташкил этмоқда). Айни вақтда 9741 нафар бемор даволанаётган бўлиб, улардан 617 нафарининг аҳволи оғир, шундан 181 нафарининг аҳволи ўта оғир деб баҳоланмоқда.\n23:58, 22.09.2020 130966\n15:49, 21.09.2020 96240\n15:42, 21.09.2020 91125\n01:44, 20.10.2020 2501\nА Серия. «Женоа» Элдор Шомуродов дебют қилган ўйинда «Верона»дан очко тортиб олди\n23:58 Бугун 4019\n23:42 Бугун 9810\nЎзбекистонда 1,7 млн долларни қўлга киритиб, мамлакатдан чиқиб кетган крипто-фирибгардан жабрланганлар Бош прокуратура қабулхонаси олдида намойиш ўтказди\n23:36 Бугун 4927\nЖастин Гэтжи: «Ҳабибнинг мухлисларини кўз ёш тўкишга мажбур қилиш жуда ҳам осон»\n23:36, 18.10.2020 119142\n22:51, 18.10.2020 118832\n18:24, 18.10.2020 106106\n10:59, 18.10.2020 101826


Тошкент шаҳрида «Наврўз» тўйхонаси бузиб ташланди. Ижтимоий тармоқларда 8 апрелдан 9 апрелга ўтар кечаси бузиш ишлари олиб борилгани тасвирланган видеолавҳалар тарқалди.\nТошкент шаҳар ҳокимлиги матбуот хизмати ҳолат юзасидан расмий изоҳ билан чиқди. Унда Миллий боғ ҳудудида қандай қурилиш ишлари олиб борилиши бўйича маълумот берилди.\nТаъкидланишича, Вазирлар Маҳкамасининг тегишли қарорига мувофиқ, Миллий боғ ҳудудида Алишер Навоий номидаги ижод мактаби, Алишер Навоий номидаги адабиёт музейининг янги биноси, янги Миллий драма театр биноси, япониялик архитектор Тадао Андо лойиҳаси асосида Давлат санъат музейининг намойишлари комплекси, ёш олимлар, ёшлар ва китоб ихлосмандларига хизмат кўрсатишга мўлжалланган, илм-фан ва санъат турли соҳаларига оид босма ва электрон даврий нашрларнинг улкан салоҳиятига эга бўлган ҳамда 1,5 млн дона китоблар фондини ўз ичига олган кутубхона биносини қуриш ишлари бошланган.\n2020 йилнинг ноябр ойида Тошкент шаҳридаги «Наврўз» тўйхонаси реконструкция қилиниб, қатор лойиҳалар амалга оширилиши ҳақида хабарлар тарқалганди. Бу ҳақда «Ўзбекистон 24» телеканалида маълум қилинган.\nТошкент шаҳар ҳокими ўринбосари Шароф Раҳмонов тўйхона тўлиқ реконструкция қилиниб, атрофи сайилгоҳга айлантирилишини таъкидлаган.\n«Наврўз» тўйхонаси ўрнига ичини реконструкция қилган ҳолда бинонинг 2-қаватида 2000 квадрат метрдан кўп бўлган жойда Тошкент шаҳридаги барча инвестиция лойиҳалари тақдимоти ва давлат иштирокидаги давлат улуши бор корхоналарнинг Showroom’и ташкил этилади. Бундан ташқари, бинонинг 1-қаватида ишсизлар биржаси бўлиб ўтади. Бу лойиҳа Меҳнат вазирлиги билан биргаликда амалга оширилади. «Темир дафтар»га тушган ишсиз аҳоли шу ерга келиб, мутахассислиги бўйича ўзига маъқул келадиган ишни топиш имконияти бўлади», деганди Шароф Раҳмонов.


Динда ит боқиш ҳаром қилинганми? | Мулоҳаза қила оладиганлар учун.\nДинда ит боқиш ҳаром қилинганми?\nОктябрь 10, 2016 от mulohaza в Мақолалар // 0 Комментариев\nСавол: Динда ит боқиш ҳаром қилинганми?\nЖавоб: Абу Ҳурайра розияллоҳу анҳудан ривоят қилинади.\n«Набий соллаллоҳу алайҳи васаллам: «Ким чорва, ов ёки зироат итидан бошқа ит тутса, унинг ажридан ҳар куни бир қийрот ноқис бўлур», дедилар».\nТермизий ва икки шайх ривоятида: «Унинг ажридан ҳар куни икки қийрот ноқис бўлур», дейилган.\nУшбу ҳадиси шарифдан очиқ-ойдин кўриниб турибдики, Исломда ит боқишга учта сабаб туфайли рухсат берилган;\n2. Экинзорларни қўриш учун, зироат ити боқса бўлади.\n3. Қўй ва бошқа ҳайвонларни қўриш учун, чорва ити боқса бўлади.\nБошқа мақсадларга ит ушлаб туриш шариятга хилоф саналади. Чунки, ит нажас нарса. Ялаган, ҳидлаган нарсаларини ҳам нажасга айлантиради. У нажас нарсаларни егани учун оғзида ўта заҳарли микроблар кўп бўлади.\nШу маънода турли жамиятларда тез-тез итларни қириб ташлаш ишлари ҳам олиб борилиб турилиши бунинг исботидир.\nМақола 1 033 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


АГМК: Кимлар келдию, кимлар кетди?\n14 февраль, 2021, 14:28\nАГМК бир нечта футболчи билан хайрлашди.\nАГМК қатор ёш футболчиларини ўйин амалиётига эга бўлиши мақсадида турли жамоаларга ижарага беришга қарор қилди. Бу ҳақда клуб матбуот хизмати хабар тарқатди.\nХусусан, иқтидорли ёш кипер Низомиддин Зиёвутдинов янги мавсумни "Андижон" жамоасида ижарада ўтказади. Шунингдек, истеъдод соҳиби, тезкор ўнг қанот ҳимоячиси Элдор Бегимов янги мавсумда ижара асосида Про-лигага чиқарилган "Олимпик" жамоасида ўйнайди. Ҳужумкор ярим ҳимоячи Сардор Абдунабиев ҳам 2021 йилги мавсумни ижарада асосида Про-лига иштирокчиси "Нефтчи" сафида ўтказади.\nЯнги мавсум арафасида АГМК билан шартнома имзолаган чап қанот ҳимоячиси Эргаш Исмоилов мавсум якунига қадар Жиззахнинг “Сўғдиёна” жамоасига ижарага берилди.\nБунгача олмалиқликлар 8 нафар футболчи: Роман Абдулов, Игорь Зонич, Сайдулло Раҳматов, Баҳром Абдураҳимов, Арслонмират Аманов, Элгужа Григалашвили, Мате Ватсадзе ва Шаҳзод Нурматов билан расман хайрлашганди. Кетган футболчилар қаторига ўтган икки мавсумда жамоа шарафини ҳимоя қилган ўнг қанот ҳимоячиси Акмал Шораҳмедов ҳам қўшилди.\nАГМКдан кетган футболчилар рўйхати:\nДарвозабон: Роман Абдулов (эркин агент), Низомиддин Зиёвутдинов ("Андижон", ижара)\nҲимоячилар: Игорь Зонич (эркин агент), Акмал Шораҳмедов (эркин агент), Сайдулло Раҳматов (эркин агент), Элдор Бегимов ("Олимпик", ижара), Эргаш Исмоилов (“Сўғдиёна”, ижара)\nЯрим ҳимоячилар: Баҳром Абдураҳимов (эркин агент), Арслонмират Аманов (эркин агент), Элгужа Григалашвили (эркин агент), Сардор Абдунабиев ("Нефтчи", ижара)\nҲужумчилар: Шаҳзод Нурматов (эркин агент), Мате Ватсадзе (эркин агент)\nАГМКга келган футболчилар:\nДарвозабон: Ботирали Эргашев (эркин агент)\nҲимоячилар: Дилшод Аҳмадалиев (эркин агент), Аббос Отахонов (эркин агент), Эргаш Исмоилов (эркин агент), Акром Комилов ("Пахтакор", трансфер)\nЯрим ҳимоячилар: Санжар Шоаҳмедов (эркин агент), Шоҳруҳ Гадоев (эркин агент),\nҲужумчи: Александр Касьян (эркин агент)


Ўзбекистон биофизика фани асосчиси Бекжон Тошмуҳаммедов вафот этди\n26 октябр 2020, Тошкент вақти: 03:32\nБекжон Тошмуҳаммедов 1935 йил 27 январда Тошкентда ёзувчи Ойбек хонадонида туғилган.\nЎзбекистон биофизика фанига асос солган етук олим, академик Бекжон Тошмуҳаммедов 85 ёшида оламдан ўтди. Бу ҳақда Ўзбекистон Фанлар академияси 25 июнда хабар берди.\n«Биофизиканинг Ўзбекистондаги асосчиларидан бири, дунё миқёсида танилган йирик олим, Ўзбекистон Фанлар академияси академиги Бекжон Тошмуҳамедов 85 ёшида оламдан ўтди. Атоқли олим, меҳрибон устоз, камтарин инсон Бекжон Тошмуҳамедовнинг хотираси қалбларимизда ҳамиша сақланиб қолади», — дейилади хабарда.\nБекжон Тошмуҳаммедов Ўзбекистон халқ ёзувчиси Ойбекнинг ўғлидир. У Ўзбекистонда хизмат кўрсатган фан арбоби унвонига эга. Фанлар академияси марҳумнинг оила аъзолари ва яқинларига чуқур ҳамдардлик билдирган.\nБекжон Тошмуҳаммедов 1935 йил 27 январда Тошкентда ёзувчи Ойбек хонадонида туғилган. 1958 йилда Москва давлат университетини тамомлаган. Тошкент давлат университетида кичик илмий ходим, биокимё ва биофизика кафедраси доценти, Ўзбекистон ФА ядро физикаси ва биокимё институти биофизика лабораторияси мудири бўлиб ишлаган.\nШунингдек, у ТошДУ биофизика ва атроф-муҳит муҳофазаси кафедраси мудири, Ўзбекистон ФА Физиология институтида директор, бўлим бошлиғи, Олий аттестация комиссияси раиси, Ўзбекистон ФА Президиуми аъзоси бўлган.


Уруш вақтида унинг гўштидан консерва тайёрланган....\n22.10.2019 08:30 0 1557\nДавлат экология қўмитаси ахборот хизматининг хабарига кўра, Ўрта Осиё чўл тошбақаси Қизил китобга киритилди. Ушбу жонзотнинг сони яшаш жойларининг ўзгариши ва йўқ қилиниши туфайли узлуксиз камайиб бормоқда.\nЎрта Осиё чўл тошбақаси ўтган асрнинг биринчи ярмидан бошлаб камайишни бошлаган. Иккинчи Жаҳон уруши даврида унинг гўштидан кўп миқдорда консервалар тайёрлашда фойдаланилган. 1950–1960 йилларда тошбақа, асосан, иқтисодий эҳтиёжлар учун йиғилган, бироқ очиқ даштда қишлоқ хўжалиги ривожланиши турларнинг яшаш жойлари ва сони сезиларли даражада камайишига олиб келди.\n1960–1980 йилларда тошбақанинг мазкур турига бўлган қизиқишларнинг ортиши сабаб улар зоологик савдога чиқарилган.\nЎрта Осиё чўл тошбақаси (Agrionemys horsfieldii) заиф, ҳимояга муҳтож тур сифатида Табиатни муҳофаза қилиш Халқаро иттифоқининг (ТМХИ) Қизил рўйхатига киритилган. Охирги 18 йил давомида қонуний ва ноқонуний равишда жами 1.254.100 дона Ўрта Осиё чўл тошбақаси табиатдан олинган ва экспорт қилинган.\nҲозирда тошбақанинг табиий яшаши учун яроқсиз ва ўзлаштирилган ҳудудларнинг умумий майдони 300 минг км2 ни ташкил этади. Манбаларда келтирилишича, сўнгги 60 йил мобайнида хўжалик фаолияти юритилиши натижасида тошбақанинг яшаш жойлари 1,5 миллион гектарга қисқариб кетган.\nБугунги кунга келиб мазкур турнинг табиий популяциясини сақлаб қолиш мақсадида Ўзбекистон Республикаси Қизил китобининг янги нашрига киритилди.\nАммо Тошкентнинг Янгиобод, Чорсу ва бошқа бозорларида тошбақалар очиқ сотилмоқда. Айниқса болалари. Аксарият ҳолатда уларни ўйинчоқ сифатида фарзандига сотиб олиб беришади, кейин эса боқа олмай ташлаб юборишади. Фикримизча, зудлик билан ёввойи ҳайвонлар савдосини назоратга олиш, сотувчини ҳам харидорни ҳам жазога тортиш лозим.\nЖамият 09/01, 08:36


АҚШ ва Марказий Осиё расмийлари тадбиркорлик имкониятларини муҳокама қилдилар\nВАШИНГТОН, КО – АҚШ ва Тожикистон ишбилармонлар кенгаши жума (29 март) куни Вашингтонда «Марказий Осиёда бизнес юритиш» деб номланган давра суҳбатини ўтказди, деб хабар берди Asia-Plus пайшанба (4 апрель) куни Вашингтондаги Тожикистон элчихонасига асосланиб.\n1991 йилда Тожикистон мустақилликка эришганидан бери Қўшма Штатларнинг Тожикистон билан иқтисодий ва хавфсизлик соҳаларидаги алоқалари барқарор суратда ўсиб бормоқда. Тожикистон ва Афғонистон 1344 км узунликдаги умумий чегарага эга.\nМулоқотда АҚШ ҳукумати расмийлари, Марказий Осиё давлатлари ва Афғонистон элчилари, бизнес-ҳамжамият ва таҳлил марказлари вакиллари иштирок этдилар.\nИштирокчилар ўз мамлакатларидаги тижорий ва инвестициявий имкониятлар ҳамда савдо ва инвестициялар борасидаги ҳукумат ташаббусларини муҳокама қилдилар.\nТожикистоннинг Қўшма Штатлардаги элчиси Фарҳод Салим иштирокчиларга Тожикистонда бизнесни ривожлантиришга оид ташаббуслар, иқтисодий ислоҳотлар ва мамлакатда қулай инвестициявий муҳит яратилаётгани ҳақида сўзлаб берди.\nАҚШ ва Тожикистон бизнес кенгаши 2016 йилда ташкил этилган.


ЎзА - Туризм соҳасида ўзаро манфаатли ҳамкорлик\nТуризм соҳасида ўзаро манфаатли ҳамкорлик\n02.12.2016 20:29 Чоп этиш версияси\nСеул. 2 декабрь. ЎзА махсус мухбири Нодира Манзурова хабар қилади.\n"Ўзбектуризм" миллий компанияси делегацияси шу йил 21 ноябрь – 2 декабрь кунлари Корея Республикасида бўлди. Сафар давомида Жанубий Корея сайёҳлик ташкилотлари вакиллари билан учрашувлар ташкил этилди, ушбу мамлакатнинг қатор ҳудудлари, маданий мерос объектлари, қўриқланадиган табиий ҳудудлари фаолияти билан танишилди.\n"Ўзбектуризм" миллий компанияси вакиллари мамлакатимизнинг туризм соҳасидаги салоҳияти тақдимотини ўтказди. Тақдимот иштирокчиларига Ўзбекистоннинг бой тарихий-маданий мероси, Қорақалпоғистон, Самарқанд, Бухоро, Хоразм, Қашқадарё ва бошқа ҳудудларидаги диққатга сазовор жойлар ҳақидаги бой маълумотлар тақдим этилди. Мамлакатимизда туризм инфратузилмасини ривожлантириш ва сайёҳлик хизматлари экспортини янада ошириш, соҳа учун юқори малакали кадрлар тайёрлаш бўйича амалга оширилаётган ишлар ҳақида ахборот берилди.\nКорея Республикаси Маданият, спорт ва туризм вазирлиги томонидан "Жанубий Корея сайёҳлик тажрибасини ўрганиш" тренинги доирасида туризм соҳасида икки томонлама ҳамкорликни янада ривожлантиришга бағишланган қатор тадбирлар ўтказилди. Жанубий кореялик экспертлар билан биргаликда туризм соҳасидаги ҳамкорликнинг бугунги ҳолати ва уни ривожлантириш истиқболлари муҳокама этилиб, Ўзбекистон ҳамда Жанубий Кореяда экотуризмни ривожлантиришни қўллаб-қувватлаш масаласи бўйича тажриба ва фикр алмашилди.\nЎзбекистон Республикасининг Биринчи Президенти Ислом Каримов раҳнамолигида соҳада амалга оширилган ислоҳотлар самарасида замонавий туризм инфратузилмаси изчил ривожлантирилиб, сайёҳларнинг мазмунли ҳордиқ чиқариши учун шароитлар яратилди. Сўнгги йилларда мамлакатимизда янги сайёҳлик турлари, жумладан, экологик туризм йўналишлари жорий этилмоқда. Ўзбекистонда қўриқхоналар, миллий боғлар, қўриқланадиган табиий ҳудудлар, ёдгорликлар ва биосфера резерватининг мавжудлиги мамлакатимизда экотуризмни истиқболли йўналишга айлантириш имконини бермоқда.\nБугунги кунда туризм жаҳон иқтисодиётининг етакчи тармоқларидан биридир. Шу боис Ўзбекистонда ҳам туризм саноатини модернизация қилиш, соҳани барқарор ривожлантириш учун меъёрий-ҳуқуқий база яратиш ва уни такомиллаштириш, чет эллик меҳмонларга халқаро стандартларга мувофиқ хизмат кўрсатишни йўлга қўйишга алоҳида эътибор қаратилмоқда. Мустақиллик йилларида мамлакатимизда халқимизнинг тарихий-маданий меросини асраб-авайлаш ва янада бойитиш, миллий анъана ва урф-одатларимизни қайта тиклаш, диққатга сазовор жойларни ободонлаштириш борасида жиддий ўзгаришлар амалга оширилди.\nБунинг самарасида юртимизга келаётган сайёҳлар тобора кўпайиб бормоқда. Масалан, ҳар йили Ўзбекистонга дунёнинг турли минтақаларидан 2 миллиондан ортиқ сайёҳ келмоқда. Уларнинг аксарияти Германия, Франция, Италия, Корея Республикаси, Япония, Хитой, Малайзия, Россия, Ҳиндистон фуқароларидир.\n– Ўзбекистон халқаро сайёҳлик бозорида катта нуфузга эга, – деди Кёнхи университети профессори Ким Чоль Вон. – Ўзбекистоннинг қадимги архитектура ёдгорликлари, халқингизнинг ўзига хос анъаналарини ўзида мужассам этган бой маданий мероси жаҳон ҳамжамияти ва сайёҳлар эътиборини тортмоқда. Жанубий Кореяда юртингизни кўриш истагида бўлганлар кўп. Мамлакатингизда хорижий меҳмонлар учун қулай шароитлар яратилмоқда. Ўзбекистоннинг сайёҳлик компания ва фирмалари билан ўзаро манфаатли ҳамкорликни янада ривожлантириш ниятидамиз.\nЎзбекистон туризм саноати вакилларининг сафари қизиқарли тақдимот маросимлари, ўзаро манфаатли музокараларга бой бўлди. Мамлакатимизда туризмни ривожлантириш борасида амалга оширилаётган ислоҳотлар, соҳа кадрларини тайёрлаш тизими, экотуризмни оммаллаштириш дастурлари ҳақида маълумот берилди.\nИштирокчиларнинг фикрича, тренинг давомида ташкил этилган сайёр тадбирлар натижасида Ўзбекистон вакиллари Жанубий Корея туризм соҳаси экспертлари билан алоқаларни мустаҳкамлади, бенчмаркингни ривожлантириш бўйича фикр ва тажриба алмашди.\nТашриф чоғида ўтказилган учрашув ва тадбирлар Жанубий Корея сайёҳлик бозорининг сўнгги тенденциялари билан танишиш, ушбу соҳада ҳамкорликни кенгайтириш ва мамлакатимизнинг мазкур йўналишдаги салоҳиятини намойиш этиш имконини берди.


Трамп глобаллашув, Эрон, Хитой ва коммунистларни танқид қилди\n09 март 2021, Тошкент вақти: 16:16\nАҚШ президенти Дональд Трамп 24 сентябрь куни БМТ Бош Ассамблеясида сўзлаган нутқида “глобаллашув”ни танқид қилди.\n“Келажак глобалистларга эмас, балки ватанпарварларга тегишли”, – деди Трамп. У ўз фуқаролари тўғрисида қайғура оладиган кучли давлатлар тинчлик пойдевори эканини урғулади.\nЎз маъмуриятининг савдо сиёсатини, жумладан, Хитой маҳсулотларига бож солиғи солинишини тўғри деб ҳисоблашини билдирган Трамп, Хитойнинг иқтисодий сиёсатини танқид қилди. Трамп, шунингдек, Хитойни иқтисодий жосусликда айблади.\nТрамп нутқи давомида Эронни ҳам тилга олди. У Теҳрон сиёсатини “тинчликсевар мамлакатлар учун асосий таҳдид” деб баҳолади. Трамп Эронни террорчиликни молиялаштираётганликда, оммавий қирғин қуролларини яратаётганликда ҳамда Исроил хавфсизлигига таҳдид солаётганликда айблади.\nТрамп Венесуэладаги вазиятдан келиб чиққан ҳолда социализм ва коммунизм мафкураси ҳақида ҳам гапирди. Трамп бу икки мафкурани кескин танқид қилиб, бу ғоя тарафдорлари томонидан дунёда юз миллион одам қириб ташланганини эслатди. “Америка ҳеч қачон социалистик мамлакат бўлмайди”, - деди Трамп.


Гвардиола Англия Премьер-лигасидаги рақобатдан қўрқдими? » Скачать музыку бесплатно новинки музыки 2016-2017\nГвардиола Англия Премьер-лигасидаги рақобатдан қўрқдими?\nКомментариев: 0 Просмотров: 243 Дата: 15-01-2016, 23:24 "Бавария” клуби бош мураббийи Пеп Гвардиола жорий мавсум якунида “мюнхенликлар” сафини тарк этиши энди ҳеч кимга сир эмас. Испаниялик мутахассис ўз ўрнини Карло Анчелоттига бўшатиб берадиган бўлди. Гвардиола “Бавария”дан кетишга қарор қилганидан сўнг, кўпчилик футбол мутахассислари уни Англия чемпионатига ўтишини таҳмин қилишди. Гвардиола Манчестер шаҳрининг бир йўла икки клуби қизиқиш доирасига тушиб қолди. Улар орасида “Манчестер Сити” фаоллик кўрсатиб, Гвардиолани ўзига чорлаш учун уни энг кўп маош олувчи мураббийга айлантиришга тайёр эканини маълум қилди. Гвардиоланинг “шаҳарликлар” устозига айланишини деярли аниқ бўлган бир вақтда, испаниялик мутахассис Мюнхендаги фаолияти якунлагач, танаффус олишини ва Англия чемпионатида икки йилдан сўнг иш бошлаши мумкинлигини айтиб ўтди. Гвардиоланинг бундай қарорга келиши нима билан боғлиқ эканини бугунги саҳифамизда таҳлил қилишга уриниб кўрамиз. Англия Премьер-лигасидаги рақобат Англия Премьер-лигаси Европа топ-5 чемпионатлари орасида энг кучлиси бўлмаслиги мумкин, аммо, ушбу чемпионат кутилмаган натижалар ва рақобатга бой эканини ҳеч ким инкор қила олмайди. Ушбу биринчиликда аутсайдер ва ўртамиёна жамоалар топ-клубларни тез-тез мағлуб этишининг гувоҳи бўлиб турамиз. Англия чемпионатида олтин медаллар учун кураш сўнгги тургача, баъзида эса сўнгги сонияларгача давом этади. Бунга 2011/12 ҳамда 2013/14 йилги мавсумлар яққол мисол бўла олади. Бундеслигада “Боруссия Д”ни чемпион қила олган Юрген Клопп октябрда Англияга келиб, "Ливерпуль"ни қабул қилиб олди ва шундан буён барча турнирларни инобатга олган ҳолда, “Ливерпуль”ни 21 тучрашувда майдонга олиб чиқди. Ана шу учрашувлардан 10 таси ғалаба, 7 таси дуранг ва 4 таси мағлубият билан якунланди. Буни яхши натижа деб бўлмайди. “Ливерпуль” Клопп бошчилигида “Манчестер Сити”, “Челси”, “Лестер”ни мағлубиятга учратган бўлса, АПЛ аутсайдери “Ньюкасл”га ютқазди. “Вест Бромвич” билан эса қийинчилик билан дурангни сақлаб қолганди. Балки, Пеп Гвардиола айнан мана шу омилларни инобатга олган ҳолда ўзининг порлоқ фаолиятини “лойга ботириш” нияти йўқдир? Рақобатсиз эришилган ғалабаларга ўрганиб қолган мутахассис Англияга келишини маълум бир вақтга суришининг сабаби ҳам шундадир? Гвардиоланинг “тажрибасиз” эканлиги Пеп Гвардиолани тажрибасиз дейиш бироз нотўғри, аммо, унинг ҳақиқий кучини билиш ҳам жуда қийин. Сабаби, Гвардиолага фақатгина топ-клубларда ишлаш насиб қилган: “Барселона” ва “Бавария”. Дунёнинг энг кучли клубларини чемпион ҳолатида қабул қилиб олган Гвардиола аслида нималарга қодир эканини билмаймиз. Баъзилар, Гвардиола “Бавария”ни аввалги ҳолатидан ёмонроқ кўринишга олиб келган, дейди. Премьер-лига таҳлили Гвардиоланинг Англияда иш бошлашига шошилмаслиги унинг кутилмаган натижаларга бой чемпионатни аввал таҳлил қилишдан иборат бўлиши ҳам мумкин. Пеп барча жамоа ва мураббийларнинг ўйин услуби ва тактикасини ўрганиб чиқишни афзал кўрган бўлса ажаб эмас. Тинимсиз меҳнат ва чарчоқ Бошқа касблар сингари мураббийлик ҳам осон иш эмас. Мазкур касб инсондан сабр-матонат, ирода, кучли руҳият, илмий салоҳият талаб қилади. Балки, Гвардиола руҳий зўриққани учун ва асабларини тиклаш мақсадида танаффус олишни истагандир? Балки, у оиласига кўпроқ вақт ажратгиси келаётгандир? Буниси эса бизга коронғу. Пеп Гвардиолани Англия Премьер-лигасида кўриш ва унинг ҳақиқатда нималарга қодир эканини билиш барчаға қизиқ бўлиб қолади. Зоҳид Акрамов


Таваккул ва амал чорраҳасида | Azon.uz - Ахборот-таҳлилий портал\nТаваккул ва амал чорраҳасида\n860 11:00 24.03.2020\nМўмин банда ҳамма нарса Аллоҳнинг иродаси билан бўлади, деган эътиқодига кўра, қалбини фақат У Зотга боғлайди, қалбан У Зотга суянади. Шу билан бирга, мусулмон киши Аллоҳ таоло бу олам ишларини сабабларга боғлаб, бандаларига ўша сабабларни ишга солишни буюргани эътиборидан ҳар бир ишда керакли барча чораларни мучаси билан бажаради.\nДемак, таваккул қалбнинг амали, чоралар муча ‒ аъзоларнинг амали ҳисобланади. Таваккулнинг аъзоларга, аммалларнинг қалбга дахли йўқ. Буларни аралаштириб юбормаслик керак.\nМўмин банда аъзолари билан сабабларни ишга солишда иймонсиздан фарқ қилмайди, аммо қалбини сабабларга эмас, Аллоҳга боғлаганда худди ҳеч бир амалий чора кўрмагандек Ўзига суянади, фақат Ўзига кўз тикади.\nУламолар айтадиларки, Аллоҳдан ўзгага таваккул қилиш ‒ ширк, сабабларни ишга солмаслик маъсият бўлади.\nБанда отини боғласа-ю, Аллоҳга таваккул қилмай, қалбан тушовга суяниб қолса, ширк қилган бўлади. Аммо отни қалбан Аллоҳга топширса-ю, уни боғламаса, у ҳолда Аллоҳга маъсият қилган бўлади. Маъсиятдаги кишининг таваккули, илтижоси инобатга ўтмайди. Бу ҳақда ҳадислар ворид бўлган.\nАллоҳ таоло мўминларни Ўзига таваккул қилишга ва керакли чораларни амалга ошиширшга буюрган. Бири қалбга, иккинчиси аъзоларга тегишли буйруқ. Уларнинг бирини қилиб, бошқасини тарк этиш ярамайди.\nТаваккул иймоннинг тақозоси, амал Исломнинг тақозосидир. Таваккул ‒ қалбга хотиржамлик берса, амал аъзолар омонлигига сабаб бўлади.\nЧоралар икки тур бўлади: моддий ва маънавий. Моддийси ‒ моддий дунёнинг қонуниятларига оид моддий чоралардир. Маънавийси ‒ моддий дунёнинг ортидаги маънавий оламга оид чоралардир.\nИстиғфору тавба, дуо ҳамда хатм ва садақалар каби солиҳ амаллар билан чора қидириш маънавий чоралардан ҳисобланади. Чунки улар бир вақтнинг ўзида қалб ва аъзолар билан амалга оширилади. Бироқ, Аллоҳ бу моддий дунёда моддий чораларни ишга солишни ҳам буюрган. Шу боис, беморга руқия ҳам қилинади, дори ҳам берилади. Аллоҳдан паноҳ ҳам сўралади ва панага ҳам қочилади.\nБарча ишларда аъзолар билан моддий ва маънавий чораларни кўриш ҳамда қалб билан Аллоҳга таваккул қилиш билан мўминнинг вазифаси тугал бўлади. Буларнинг ҳеч бири бошқасидан кишини беҳожат қилмайди. Натижа эса Аллоҳ таолонинг беришида.\nБаъзилар моддий сабабларга қаттиқ интилиб, маънавий чораларни паст санаб қолади ёхуд таваккулни унутади. Бошқалар эса маънавий чораларга берилиб, моддий сабабларга бепарво бўлади. Айрим кишилар буларни ҳатто бир-бирига зид кўради. Аслида эса булар бир бутун борлиқдир, бир жисмнинг зоҳиру ботинидир.\nМўмин банда барча сабабларни ҳозир қила туриб, қалбини уларнинг Яратувчисига боғлаш ва натижани ҳам Ундан кутиш орқали бандаликнинг энг олий наумунасини намоён этади. Бу билан у моддий дунёдан устун бўлади.\n«Улар билан машварат қил. Азму қарор қилгач, Аллоҳга таваккул қил! Албатта, Аллоҳ таваккул қилгувчиларни яхши кўради!»\n(Оли Имрон Сураси, 159-оят)\n«Иймон келтирмайдиганларга: «Сизлар ҳам ўз ҳолингизча амал қилинг, биз ҳам амал қилувчимиз», деб айт».\n(Ҳуд сураси, 121-оят)\n«Ўлмайдиган Ҳайй ‒ Барҳаёт Зотга таваккул қил!»\n(Фурқон сураси, 58-оят)\n«Ким Аллоҳга таваккул қилса, У унга етарлидир».\n(Талоқ сураси, 3-оят)\nмўмин Аллоҳнинг розилиги Махсус Қуръон Оят Мақолалар\nБир ҳадис шарҳи: Мўъмин ўз вазифасини бекаму кўст бажаради\n543 11:53 18.09.2020\nМўмин насиҳатга қулоқ тутади...\n368 19:20 10.09.2020\n963 08:55 30.06.2020\nМўмин киши лоқайд бўлмайди!\n1487 07:00 30.06.2020\n802 04:00 14.05.2020\n835 09:00 28.04.2020


14:50 / 26 июль | Usmanov MD | 624\nАссалому алайкум! Ёшим 18да. охирги пайт менда бир савол пайдо болди. мен бувим билан бирга катта болганман худди онамдай болганлар. отасиз осганман. нанам эса чет элга кетганлар. мани бувим ҳам ота ҳам она эдилар. ҳаётдаги ягона мано мазмун шу киши эдилар. билардимки Аллоҳ ҳам манга раҳми келиб бувимни жонларини сог сақлаб отирибди деб ойлардим. лн афсус бундай эмас экан. 29 июн бувим қазо қилдилар. энди охирги пайтлар манга ҳамма нарса барбирдай ҳеч нарса козимга коринмайди. фақат битта савол кетмайди. Агар Аллоҳ меҳрибон ва раҳмдил болса нега менга бунчалик бешавқатлик қилади. ахир бу дунёдаги энг керакли нарсамни олдику. энди боса диндан мани конглим қоляпти тўғриси. бу дунёга ҳам у дунёга ҳам қизиқмай қойдим. озимни олдирай десам иродам суст. нима қилишимни билмай сизларга ёздим.\n– Ва алайкум ассалом! Сиз Аллоҳга шаккоклик қилманг. Дунёга келган ҳар бир инсон бир кун дунёдан кетиши аниқлигига наҳот фаросатингиз етмаса. Аллоҳ таоло "Оли Имрон" сурасида марҳамат қилади:\nكُلُّ نَفْسٍ ذَآئِقَةُ الْمَوْتِ وَإِنَّمَا تُوَفَّوْنَ أُجُورَكُمْ يَوْمَ الْقِيَامَةِ فَمَن زُحْزِحَ عَنِ النَّارِ وَأُدْخِلَ الْجَنَّةَ فَقَدْ فَازَ وَما الْحَيَاةُ الدُّنْيَا إِلاَّ مَتَاعُ الْغُرُورِ۝\nУшбу ояти каримада улкан ҳаётий ҳақиқат ўз ифодасини топгандир:\n«Ҳар бир жон ўлимни тотувчидир».\nЯъни ҳамма ўлади. Бу ҳаёт бир кун келиб, охирига етади. Қари ҳам ўлади, ёш ҳам ўлади. Яхши ҳам ўлади, ёмон ҳам ўлади. Тақводор ҳам ўлади, бетавфиқ ҳам ўлади. Иймон, ақийда йўлида ўзини фидо қилган ҳам ўлади, ўзини хор тутиб, бандаларга банда бўлганлар ҳам ўлади. Гапнинг қисқаси, ҳамма ўлади. Ҳеч ким бу дунёга устун бўлмайди. Ҳар бир инсон ўлим косасидаги шаробни тотиб кўради.\nСизни бувингиз ким бўлибдики ўлмаса... Бутун дунёга раҳмат бўлиб келган Расулуллоҳ соллаллоҳу алайҳи васаллам ҳам вафот этишлари ҳақида ваҳий келган бўлса.\nإِنَّكَ مَيِّتٌ وَإِنَّهُم مَّيِّتُونَ۝\nАллоҳдан бошқа ҳар бир тирик жон ўлади. Ҳамма ҳам ўлади. Ўлмайдиган ҳеч ким йўқ. Фақат Аллоҳ таолонинг Ўзигина қолади. Валлоҳу аълам!\nФарзандимиз исмини ўзгартирайликми


Муҳаммад алайҳиссаломнинг қора танли саҳобалари - Fitrat.uz\nБош саҳифа / Ислом тарихи / Муҳаммад алайҳиссаломнинг қора танли саҳобалари\nMay 11, 2017\tМуҳаммад алайҳиссаломнинг қора танли саҳобалариda fikr bildirishni o'chirish 253 Кўришлар\nБилол р.а. – қул эди. Абу Бакр розияллоҳу анҳу озод қилган. Ислом равнақи йўлида кўп азиятларни бошидан кечирган. У даставвал Ҳарамда, сўнг Мадина ва Қуддусда азон айтиш шарафига муяссар бўлган илк муаззин ҳисобланади. Пайғамбар алайҳиссалом ҳаётлик даврларида ҳам, ва у зотнинг вафотидан кейин ҳам Ислом тарихидаги муҳим жангларда иштирок этган. Бир куни Пайғамбар алайҳиссалом: “Жаннатда Билолнинг оёқ товушларини эшитдим”, дедилар. Буни эшитиб Билол йиғлаб юборди. У саҳобалар ўртасида ҳурматли эди. Билол Дамашқда дафн этилган.\nНажжоший (Негус) – Ҳабашистон шоҳи эди. Муҳаммад алайҳиссаломни бирор марта ҳам кўрмаган ва аслида саҳоба бўлмаган бўлсада, Мадинада Пайғамбар алайҳиссалом жанозаларида иштирок этган. Мушриклар азияти кучайган даврда Пайғамбар алайҳиссалом бир гуруҳ мусулмонларни Ҳабашистонга юборганлар. Шоҳ улар билан учрашиб Исломни қабул қилади.\nУсома бин Зайд – Зайд бин Хориса ва Пайғамбар алайҳиссалом энагалари Умму Айманнинг ўғиллари эди. Пайғамбар алайҳиссалом Усомани болалигидан яхши кўрар эдилар. 15 ёшида ўз ихтиёрига кўра “Хандақ” жангида иштирок этган. Бошқа жангларда ҳам қаҳрамонлик кўрсатган, ўткир зеҳн, донолик, масалаларни ўз вақтида ҳал қилиши билан ажралиб турган. Пайғамбар алайҳиссалом Усомани 20 ёшида Византияга қарши жангда қўмондон этиб тайинлаган.\nВаҳший – Исломни қабул қилгунга қадар, Ҳабашистондан келтирилган қул бўлган. Уҳуд жангида Муҳаммад алайҳиссаломнинг амакиларини ўлдирган. Пайғамбар алайҳиссалом унинг шаҳодатини қабул қилдилар, бироқ амакилари сабабли кўзларига кўринмасликни сўрадилар.\nСаъд ал-Асвад – бу машҳур саҳоба Пайғамбар алайҳиссаломга тери ранги сабабли ҳеч бир оила қизини бермаслигини шикоят қиладилар. Шунда Пайғамбар алайҳиссалом саҳобалардан Амрнинг қизига совчи қўядилар. Унинг қизи гўзаллиги билан шуҳрат қозонган эди. Амр таклифни қабул қилмасада, қизи Аллоҳнинг элчисини таклифини рад этишдан чўчиб қабул қилади. Уйланган заҳоти жангга чақириқ эълон қилинди. Пайғамбар алайҳиссалом таниб қолиб, қайтариб юбормаслиги учун юзига ниқоб тақиб олди. Саъд жангда ҳалок бўлади. Пайғамбар алайҳиссалом уни қўлларида тутиб туриб, “Суюкли саҳобам кетганлигидан кўзимга ёш келди, Аллоҳ олдидаги даражасини кўриб хурсанд бўла бошладим”, – дедилар.\n“Машриқ Машъали” ўқув маркази ўқитувчиси\nАбдулҳаким Мухтор ўғли тайёрлади.\nАввалги Кўнгилларга меҳр улашиб


Дарахтдаги сирли мавжудот кўпни кўрган биологни ҳам эсанкиратиб қўйди (видео)\n08:30 / 19.11.2017\nИнтернетда пайдо бўлган, бош қаҳрамони сирли мавжудот бўлган видеоролик асаби нозик томошабинларни қўрқитиб юбориши мумкин.\nБиолог Аарон Померанц Перуда дарахтда бир неча ўнлаб пайпаслагичларга эга бўлган ғайритабиий кўринишдаги бу мавжудотни кўриб, бу ерда гап бир яхлит организм ҳақида эмас, балки бир неча ўнлаб жонзотлар ҳақида кетаётганини англади.\nТаъкидланишича, аслида бу жонзотлар арраловчи номли ҳашаротнинг беозор қуртлари бўлган. Улар бирорта тирик жонзотга зиён етказа олмайдилар ва жуда ҳуркак бўлганлари cабабли ғужунак бўлиб олиб, эҳтимолий рақибларига қўрқув солишнинг шундай антиқа йўлини топишган.\nХавф пайдо бўлганда барча қуртлар гўёки бир яхлит организмдек ҳаракат қиладилар. Жумладан, Аарон улар олдида қўлини силкитмоқчи ёки дарахтга чертмоқчи бўлганда, кичик жонзотлар ўзларини шундай тутдиларки, ҳаттоки кўпни кўрган биолог ҳам бу ҳолатдан бироз эсанкираб, бир чўчиб тушган.\nУшбу ролик томошабинларда икки хил муносабат уйғотди: баъзилар табиатнинг “донолигига” яна бир бор иқрор бўлишган бўлса, қолганлар қўрқув ва жирканиш ҳис қилганлар.


«Кексаларни эъзозлаш йили» Давлат дастуридаги1 кўпгина вазифаларни ҳал этишда фахрийларни ижтимоий қўллаб-қувватлаш «Нуроний» жамғармасига салмоқли ўрин ажратилган. «Нуроний» жамғармаси раисининг биринчи ўринбосари Шуҳрат Усмонов Дастурни амалга ошириш доирасида нималар қилинаётганлиги ва нималар режалаштирилаётганлиги хусусида гапириб берди.\n– Шуҳрат Ғиёсович, Ўзбекистонимизда уруш ва меҳнат фахрийлари сафида қанча одам бор?\n– Ихтиёримиздаги маълумотларга қараганда, ҳозирги вақтда мамлакатимизда Иккинчи жаҳон урушида иштирок этган 2 800 нафар фахрий бор. Меҳнат фронти фахрийлари эса 68 000 нафардан кўпроқдир.\n– «Норма маслаҳатчи» Дастурнинг биринчи қисми ҳақида, хусусан, ёши улуғ кишиларнинг пенсия тизимини ҳамда уларни ижтимоий қўллаб-қувватлашни янада яхшилашга қаратилган қонунчилик ва норматив-ҳуқуқий базани такомиллаштириш ҳақида ёзган эди*. Уларга аниқ йўналтирилган ёрдам ва қўллаб-қувватлашни янада кучайтириш учун нималар қилинганлиги ҳамда қандай тадбирлар режалаштирилаётганлиги ҳақида гапириб берсангиз.\n– Фашизм устидан қозонилган Ғалабанинг 70 йиллиги нишонланадиган Хотира ва қадрлаш кунига унча кўп вақт қолгани йўқ. Ҳозир зарур рўйхатларни тайёрлаш ишлари якунига етказилмоқда.\nҲар бир фахрий мамлакат Президентининг Фармони2 бўйича 700 минг сўм миқдорида бир марталик пул мукофоти олади. Уларга, шунингдек юбилей медали ҳамда совғалар, бинобарин, мамлакатимизда ишлаб чиқарилган рақамли телевидение сигналларини қабул қиладиган телевизорлар ва уяли телефонлар топширилади. Меҳнат фронти фахрийлари ҳам эсдалик юбилей медали билан тақдирланадилар.\nАниқ йўналтирилган ёрдамнинг амалий аҳамиятини март ойининг ўзидаёқ фахрийлар соғломлаштириш учун дастлабки бепул йўлланмалар олганликлари яққол кўрсатиб турибди.\nАгар илгарилари бу йўналишда мамлакатимизда Меҳнат ва аҳолини ижтимоий муҳофаза қилиш вазирлиги қошида 8 та соғломлаштириш муассасаси фаолият олиб борган бўлса, ҳозирда уларнинг сони 37 тага етди. Булар Касаба уюшмалари федерациясининг, турли бирлашмалар ва компанияларнинг юртимиз вилоятларида жойлашган санаторийларидир. Уларнинг ҳаммаси яхши жиҳозланган, мўътабар кексаларимизни даволаниши учун қабул қилишга тайёр.\nЁши улуғ кишиларимизнинг ҳар бири ғамхўрлик ва эътибор марказидадир. Наврўз байрами арафасида уруш ва меҳнат фронти иштирокчиларининг оилалари, кам таъминланган ёши улуғ кишилар давлатимиздан 14 турдаги маҳсулотлар жамламасини, ҳар бирининг қиймати 200 минг сўмга борадиган жамламаларни совға сифатида олдилар. 9 мингдан ортиқ кишининг байрам дастурхонига шу зайил кўрк қўшилди, янада бойитилди. Бир қанча туманларда бу ҳаракатга ҳокимликлар ҳам қўшилдилар, улар яна қанчадан-қанча байрам совғалари тўпламини ўз қўллари билан топширдилар.\nАниқ йўналтирилган ёрдам керакли маҳсулотлар, кийим-кечак, кўрпа-чойшаб билан таъминлашдангина иборат эмас. Дастурда ёши улуғ фуқароларнинг уй-жой шароитини яхшилашга алоҳида эътибор берилган. Фахрийларнинг камида 10 минг уй ва квартираларини (ҳар бир маҳаллада биттадан) Жамғармамиз, «Маҳалла» жамғармаси, нодавлат ташкилотлари, ҳомийлар кўмагида таъмирлаб бериш режалаштирилмоқда.\n– Кекса одам ёрдам сўраб қаерга мурожаат этиши мумкин? Жамғармада аниқ йўналтирилган ёрдам олишнинг муайян тартиботи борми?\n– Мамлакатимизда 17 минг нафар ёлғиз кекса кишилар умргузаронлик қилмоқда, улар Меҳнат ва аҳолини ижтимоий муҳофаза қилиш вазирлиги ҳисобига олинган. Ҳар бир туман бандлик бўлимида патронаж хизмати ишлаб турибди. Ижтимоий соҳа ходимлари уй-рўзғор юмушларида кўмаклашмоқдалар, зарур маҳсулотларни уйга етказиб бермоқдалар. 9 номдаги маҳсулотлардан иборат бу рўйхатда гўшт, қанд-шакар, ёрма, ювиш воситалари бор.\nЁши улуғ одамнинг муҳим муаммоларини ҳал этишда унинг турар жойидаги ҳокимликдагилар ҳам ёрдам беришлари керак, негаки ҳокимликларда махсус комиссиялари ишлаб турибди. Кўпгина фахрийлар ҳақида улар ишлаган корхоналар ёки ташкилотлар ҳам ғамхўрлик қилмоқда. Мабодо кексаларимиздан кимлардир бизга мурожаат қиладиган бўлса, уларга ёрдам бериш учун имкони бўлган ҳамма нарсани қиламиз. Бу борада ҳамкорларимиз – Касаба уюшмалари федерацияси, Меҳнат ва аҳолини муҳофаза қилиш вазирлиги, «Маҳалла» жамғармаси ҳам муҳим роль ўйнамоқда. Кичик бизнес вакиллари, тадбиркорлар ҳам тез-тез кўмакдош бўлмоқдалар.\n– Ёши бир асрга етган ёки ундан ошган кексаларимизга айниқса алоҳида меҳр ва эътибор берилмоқда. Бизда бундай табаррук отахон ва онахонларимиз кўпми?\n– Ўзбекистонда бундай табаррук инсонлар оз эмас – 8 500 минг кишидан ошади. Анча улғайиб қолишганига қарамай ҳаммалари дилкаш, ҳаётдан мамнун. Меҳмонларни жуда-жуда хуш кўришади. Айтиш жоизки, пенсияга устамалар, турли жамғармалар, ҳомийларнинг амалий ёрдами, одамларнинг, оммавий ахборот воситаларининг эътибори уларнинг умрига умр қўшмоқда.\n– «Саховат» ва «Мурувват» интернат уйларида яшаётганлар ҳам «Нуроний» жамғармасининг эътибор доирасидами?\n– Бу тоифадаги фуқаролар айниқса эътибор ва ғамхўрликка муҳтож. Бизнинг асосий вазифамиз уларга муносиб турмуш шароитини таъминлаб беришдан иборатдир. Бунда майда-чуйда деган гап йўқ – кийим-кечак ҳам, чойшаб ва ёстиқ жилдлари ҳам, гигиена ашёлари ҳам муҳимдир. Уларнинг бўш вақтини мазмунли ўтказиш ҳақида ҳам ғамхўрлик қилиш лозим. Яшаш жойларида ҳамма қулайликларни яратиб қўйиш керак. Айтиш жоизки, бу йўналишдаги ишлар бошланганига кўп бўлди. Масалан, Жамғармамиз ва «Ўздонмаҳсулот» акциядорлик компанияси кучи ва саъй-ҳаракати билан кексалар учун мўлжалланган пансионатлардан бирида хабар қилишнинг махсус тизими (чақирув тугмачаси) ўрнатилди, тиббиёт асбоб-ускуналарини ишловдан ўтказиш учун тегишли ускуналар сотиб олинди. Бу пансионатда яшовчилар учун музлаткичлар олинди. Умумий сарф-харажатлар 17 млн сўмни ташкил этди.\n«Дори-Дармон» акциядорлик компанияси интернат уйлардаги ва кексалар яшайдиган пансионатлардаги тиббий дори-дармонлар солинган жажжи дорихона қутиларни ҳар йили янгилайди. Бундан ташқари, фахрийлар, шунингдек кам таъминланган оилалар, ёлғиз яшовчи кексалар ҳар йили энг керакли дори-дармонлар тўпламлари билан таъмин этилади. Бу йил шундай жамламалардан 8 минги «Нуроний» жамғармасининг ҳудудий бўлинмалари орқали эҳтиёжманд кишиларга етказиб берилади. Қишлоқ врачлик пунктлари ва оилавий поликлиникалари ҳам керакли дори-дармонларни (аниқ белгиланган рўйхат бўйича) бепул оладилар.\n– Айтинг-чи, Жамғарманинг қандай маблағлари ижтимоий ёрдам кўрсатиш учун ишга солинади?\n– Нодавлат нотижорат ташкилоти бўлганимиз учун ҳам, бизда бундай маблағ йўқ. Юқорида қайд этиб ўтганимдек, ҳамкорлар – турли ташкилотлар, кичик ва хусусий тадбиркорлик вакиллари билан бирга иш олиб борамиз. Улар бизнинг илтимосномаларимиз бўйича ҳомийлигимиздагиларга баҳоли қудрат ёрдам берадилар. Вилоятларда ва қишлоқ туманларида бу борада корхоналар ва фермерлик хўжаликлари бизга ҳамкорлик қилмоқда. Ёнгинамизда ғамхўрлик ва эътиборга муҳтож ёлғиз одам яшаётганини унутмайдиганлар ҳам кўп. Улар кўпинча кимликларини ҳам билдирмай , муҳтож одамнинг уйини таъмирлатиб берадилар ёки керакли буюмларни сотиб олиб берадилар. Тадбиркорлардан бири кам таъминланган оила фарзандининг институтда ўқиши тўловини тўла зиммасига олди.\nПировардида Дастур, гарчи бир йилга мўлжалланган бўлса ҳам, вақт бобида унинг чегараси йўқ эканлигини таъкидлаб ўтишни истардим. Зотан, катта авлод ҳақида ғамхўрлик қилиш, уларга ҳурмат-эҳтиром кўрсатиш халқимизга ҳамиша хос бўлиб келган, унинг қон-қонига сингиб кетган фазилатдир.\n*«Норма маслаҳатчи»нинг 17.03.2015 йилдаги 11 (504)-сони.\n1«Кексаларни эъзозлаш йили» Давлат дастури (Президентнинг 18.02.2015 йилдаги ПҚ-2302-сон Қарори билан тасдиқланган).\n2Президентнинг «1941–1945 йиллардаги уруш қатнашчиларини рағбатлантириш тўғрисида»ги Қарори (6.03.2015 йилдаги ПҚ-4708-сон).


Тожикистон: "Гиёҳванднинг ҳаёти - дўзах" - BBC O'zbek\nБиринчи марта гиёҳванд моддаларни истеъмол қилганда Қиматшо 14, Фаина 20, Александр эса 22 ёшда бўлган. Ҳаммасининг оиласи, дўстлари, келажакка тузилган режалари ва кейин илк бора наркотик татиб кўриш тажрибаси каби ўз ҳикояси бор. Ундан кейин ҳаммаси бир зайлда давом этган - судланиш, ВИЧ юқтириш, қўрқув ва ёлғизлик.\nТожикистон Соғлиқни сақлаш ва Ижтимоий ҳимоя вазирлиги маълумотларига кўра, мамлакатда 7067 гиёҳванд моддалар истеъмолчиси бор. Уларнинг кўпчилиги ҳуқуқ тартибот органларининг таъқибидан қўрқиб давлат клиникаларида даволанишни истамайди.\nМустақил экспертларнинг таъкидлашича, гиёҳвандлар борасидаги расмий рақамлар кўп маротаба пасайтириб кўрсатилган. Агар ушбу маълумотларни 2012 йилдагисига солиштирилса, ўшанда ҳукумат 7135 киши бор деган эди, беш йил давомида қорадорига мубтало шахсларнинг сони деярли ўзгармаган.\nГиёҳванд моддаларга қарши кураш агентлиги раҳбари Шерхон Салимзоданинг яқинда маълум қилишича, ўтган йили республикада 3 тонна гиёҳванд моддаси мусодара қилинган, бу 2014 йилги кўрсатгичлардан бир тонна камдир.\n"БМТнинг гиёҳванд моддалар ва жиноят бўйича бошқармаси маълумотларига кўра, 2015 йилда Афғонистонда гиёҳванд моддалар ишлаб чиқариш 3 минг тоннагача камайган, экин майдонлари эса 41 минг гектарга қисқарган", - дейди Шерхон Салимзода.\nБМТ бошқармасининг сўнгги ҳисоботига кўра, 2016 йилда қорадори экин майдонлари яна 20 минг гектарга кўпайди ва ҳосил 43 фоизга ошиб - деярли беш минг тоннага етди.\nБироқ расмийлар қорадори ҳосили динамикасини кузатаркан ва қуруқ ҳисоботлар чиқариш билан банд бўларкан, қоралаш ва қўрқув муҳитида яшаётган гиёҳванд моддаларга мубталолар ва яқинларининг тақдири эътиборсиз қолмоқда.\nҚиматшо Юсуфшоев, 40 ёш\nҚорадори нафақат менинг ҳаётимни вайрон қилди, балки укам ва синглимнинг бевақт ўлимига сабаб бўлди. Уларга ёрдам беришга, бу йўлдан қайтаришга ҳаракат қилдим, ўз ҳаётимни мисол қилиб кўрсатдим, бироқ қорадорига муккасидан кетишлик кучлилик қилди.\nИлк марта оилам фуқаролик урушидан жон сақлаш мақсадида 1993 йили Помирга қочганида, 14 яшарлигимда наркотик истеъмол қилиб кўрганман. Ўшанда тишим оғриб қолганди. Шифокорга кўриниш учун туман марказига бориб бўлмасди, на машина ва на пулимиз бор эди.\nУруш даври бўлгани учун Помирда жуда ҳам кўп қочқин бор эди. Бир неча кун тишим оғриб юрди. Бир танишим оғриқни қолдириш учун кўкнори ейишни маслаҳат берди. Оғриқ ростдан ҳам қолди. Лекин эртаси куни тишим яна оғрий бошлади, мен яна дори учун кетдим.\nЎша вақти қорадори топиш муаммо эмасди. Биз 90 чи йилларда тожик-афғон чегарасини қўриқловчи Россия чегарачилари билан келишиб олгандик. Бизга Панж дарёсини қўлбола қайиқларда сузиб ўтиб, наша олиб уйга қайтишимизга маълум вақт беришарди.\nОрадан маълум вақт ўтганидан сўнг наркотикка ўрганиб қолдим. Ўша вақти унинг оқибатлари ҳақида ўйламасдим. Менга оғриқни қолдириш учун наша керак эди.\nБиз каби эътибордан четда қолган ва йўқотилган одамларга нисбатан жамиятнинг муносабати ҳақида кўп ўйлайман. Бошқа томондан ушбу ўтни сотувчилар одатда обрўли шахслар бўлади. Уларда таъсир ва пул бор, демак, ҳурмат ва қўллаб қувватлов ҳам бор. Улар томонидан тақдири синдирилган ёшлар уларни қизиқтирмайди. Муҳими - пул, бу ахир бизнес. Ахир ҳеч ким бировни наркотик истеъмол қилишга мажбурламайди.\nМамлакатдаги унча катта бўлмаган ўртача маошга солиштирганда Тожикистонни гиёҳванд моддалар савдоси учун жозибадор дейиш қийин. Республиканинг қонуний иқтисоди 1991 йил СССР тарқаганидан сўнг ва ундан кейин 5 йил давом этган фуқаролик уруши даврида деярли йўқ қилинди.\nАмерика Марказий разведка бошқармасининг маълумотларига кўра, Тожикистоннинг Ички Ялпи Маҳсулоти 1998 йили 1990 йилга солиштирилганда 57 фоиз паст бўлган. ИЯМ киши бошига 180 долларни ташкил қилган ва МДҲ давлатлари ичида энг паст кўрсатгич эди.\nБугун ушбу кўрсатгич жон бошига 1036 долларни ташкил қилади. Жаҳон банки тоифалашига кўра, ИЯМнинг энг "паст" кўрсатгичи киши бошига 1035 доллар ва ундан қуйини ташкил қилади.\nКамбағаллик манзарасида Афғонистон билан қўшни бўлиш қорадорини кўпчиликка қўл етар даражада қилиб қўйди.\nАлександр, 48 ёш\nМосквадаги Шукинский билим юртида ўқидим. Лекин 1985 йили қаттиқ зилзила бўлган ватаним Хўжандга зудлик билан қайтишга тўғри келди. Кўчада қолган ота-онамга ёрдам беришим керак эди. Кўп бинолар вайрон бўлганди. Вақтинча қайтгандим, лекин кейин армияда хизмат қилиш, Иттифоқнинг тарқаб кетиши, Тожикистондаги фуқаролик уруши сабаб билим юртини битиришнинг имкони бўлмади. Пешанада шундай ёзилган экан.\n90 чи йилларда наша чекиш урф бўлганди. Ҳамма дўстларим ва қўшниларим чекишарди. Уларнинг кўпчилиги меъёридан ортиқ истеъмол қилишдан ўлиб кетди\nНаркотикни бемалол топса бўларди. Уларни ҳатто сотишмасди, шунчалик кўп бўлганидан бўлишардик. Кайфу сафо қилдик, охири даҳшатли якун топди.\nКейин героин пайдо бўлди. Биз унинг нима эканлигини умуман билмасдик. Текинга беришарди.\nҚамоққа тушган вақти турмуш ўртоғим билан ажрашдик. Наркотикка боғлиқ жиноятлар билан 3 марта судланганман. Мамлакатимизда биз, хаста инсонлар, яъни қурбонга айланган ва ёрдамга муҳтож одамлар билан кураш олиб борилади.\nНаркотикка мубталолар дарҳол кузатув остига олинади. Бироқ улар қорадори сотиб оладиган одамларни ҳеч ким назорат қилмайди. Нимага?\nГероиннинг бир кишилик миқдори 100 сомони (тахминан 13 доллар) туради. Уни сотиб олиш ҳар доим қалтис бўлиб келган.\nПул топиш осон эмас, шун сабаб жуда кўпчилик учун наркотик ўрнини босишга қаратилган даволаш халоскор вазифасини ўтайди. Ушбу даволаш услуби бўйича, қорадори истеъмол қилишга муккасидан кетганларга шифокор назорати остида наркотик дори - метадон берилади.\nБир неча йил олдин дунё ОАВ Марказий Осиё давлатлари орқали ташиладиган наркотик моддалар уларнинг иқтисодини мустаҳкамлаши ҳақида гапира бошлади. Наркотик ташишдан келадиган фойда ИЯМнинг 30 фоизига тенглаштирилганди.\nҒарб матбуотининг бонг уришича, коррупция билан тил бириктириш орқали наркотик ташиш бозорининг йирик ўйинчилари даҳлсиз қолмоқда. Тожикистонни таъсирли савдогарлар ҳукумат ва парламентда ўрин оладиган гиёҳванд давлат дея аташганди.\nНаркотик моддалар тужжорларига юқори лавозимли шахслар билан алоқаси сабаб кўпчилик ҳурмат билан қарайди. Гиёҳванд моддалар истеъмолига муккасидан кетганлар эса ёвқарашларнинг қурбонидир.\nБироқ Тожикистон транзит орқали бой бўларкан, мамлакат ичида қорадори истеъмол қилувчилар ҳам ортмоқда. Ушбу жараён бир неча йилдан бери давом этмоқда.\nФаина, 37 ёш\nМен Бошқирдистонда туғилганман. 90 йилларнинг бошида онам Кўрғонтепадаги 201- сонли Россия ҳарбий базасида хизмат қилаётган ўгай отамнинг олдига кўчиб келди.\nБир неча йилдан сўнг яқинларим ватанга қайтиб кетишди, мен эса қолдим. Турмушга чиқдим, қизчалик бўлдим ва ажрашдим.\nБиринчи марта дўстлар даврасидаги базмда илк марта героин истеъмол қилиб кўрганман. Ўшанда 20 ёш эдим.\nОрадан бир ярим ой ўтгач ўзимни жуда ёмон ҳис қила бошладим. Менда нималар рўй бераётганини тушунмасдим. Аммо дугонам бунинг ҳаммасига мен истеъмол қиладиган кукун сабабчи эканлигини айтди.\nФақат орадан бир йил ўтгач қандай катта муаммога дуч келиб қолганимни англаганман. Бу муаммодан мустақил қутилишга ҳаракат қилиб кўрдим. Бироқ орадан маълум вақт ўтгач мен яна наркотикларга қайтардим. Фоҳишалик қилиб пул топдим.\nҲаётимда яхши дамлар ҳам бўлган. Душанбега кўчиб ўтдим ва мен учун қадрли ва яқин одамга айланган эркакни учратдим. У менга қорадори истеъмол қилишдан воз кечишда ёрдамлашди, даволаш учун шифохонага олиб борарди. Лекин мен қайта-қайта бангига айланардим. Охирги марта бир йил сабр қилдим, кейин яна бошланди.\nМен у билан 9 йил яшадим, кейин ажрашдик. Наркотик моддалар истеъмолига мубтало бўлиб қолган одам билан яшаш жуда ҳам қийин.\nБутун ҳаётим наркотикка боғлиқ. Наркотик учун қаердан пул топаман деб кечаси ўйлай бошлайман. Пул топишим билан қорадори сотиб оламан. Укол қилиб, бир қисмини тонгга сақлаб қўяман. Эрталаб эса кучли бош оғриғини ҳис қилмаслик учун яна укол. Секинлик билан иштаҳа йўқолиб боради. Овқатланиш учун пул ҳам йўқ. Кечгача бир амаллаб яшайман ва қандай қилиб наркотик топиш мумкин дея ўйлайман. Бу нарса мунтазам давом этади. Бу даҳшатли ҳаёт.\nЯқинда ВИЧ юқтириб олганимни билдим. Фоҳишалик қилишда давом этаяпман. Уй юмушларини қилиш учун ишга кирган бўлардим, аммо мендай одамни ким ҳам уйига қўярди?\nНаркоманнинг ҳаёти - бу дўзах. Бундай ҳаётни ашаддий душманимга ҳам раво кўрмайман. Бироқ бу меинг танловим ва қарорим эди. Ҳаётим эса бошқаларга бундай яшамаслик кераклиги эслатувчи намунадир.\nАфғонистондан Россия ва Оврўпо давлатларига наркотик ташиладиган шимолий транзит йўлаги бўлмиш Марказий Осиё минтақаси аста-секинлик билан йирик истеъмолчига айланиб бормоқда.\nГиёҳвандликнинг бундай ўсиши натижасида ВИЧ ва СПИД юқтирувчилар сони ортмоқда. Жаҳон Соғлиқни сақлаш ташкилоти маълумотларига кўра, ВИЧга чалинганларнинг аксарияти наркотик моддаларини томир орқали қабул қилиш орқали юқтирган.


Дунë, 20 декабр 2016\n26 январ 2020, Тошкент вақти: 05:33\nсешанба 20 декабр 2016\nдекабр 20, 2016\nРоссияликларнинг 6 фоизи Мирзиёевга ишонч билдирди\nБутунроссия жамоатчилик фикрини ўрганиш маркази (ВЦИОМ) ўтказган сўровга кўра, охирги икки йилда Ўзбекистонга ишончи ошган россияликлар сони 7 фоизга кўпайган. Хусусан, Ўзбекистонда янги сайланган президент Шавкат Мирзиёевга ўз ишончини билдирган руслар сони ҳам 6 фоизни ташкил этди.\n2016 йилда дунё бўйлаб 48 журналист ҳалок бўлди\nЖорий йилда ишини бажараётиб ҳалок бўлган журналистлар сони 48 нафарга етди. Бу ўтган йилги рақамдан 24 нафарга камроқ, аммо уруш жабҳаларидан туриб хабар бериш ҳар доимгидек хавфли. Нью-Йоркда жойлашган Журналистларни ҳимоя қилиш қўмитасининг 19 декабрь куни чиқарган ҳисоботида билдирилган асосий хулоса шу.\nЦюрихда қуролланган шахс масжидда ибодат қилаëтганларга ўт очди (ВИДЕО)\nПутин Анқарадаги рус элчисининг отиб ўлдирилганини "провокация" деб атади (ВИДЕО)\nДушанба оқшомида Анқарада Россиянинг Туркиядаги элчиси Андрей Карлов отиб ўлдирилди. 62 ёшли Карлов Туркия пойтахтидаги Замонавий санъат марказида чиқиш қилаётган пайтда қуролли шахс томонидан отиб ташланди. Мазкур ҳужум Анқара ва Москва, шунингдек, ғарб расмийлари томонидан кескин қораланмоқда.\nПолиция Берлин бозоридаги юк машинаси воқеасини "терроризм"га боғлади (ВИДЕО)\nДушанба оқшомида Германия пойтахтида юк машинаси рождество бозорига тўпланган оломон устига юриши натижасида 12 киши ҳалок бўлган, камида 50 киши тан жароҳати олган. Бу ҳақда Берлин полицияси маълум қилди.\nдекабр 19, 2016\nУкраинада туғилиб, Россияда ўсган 20 яшар қиз Ўзбекистонга депортация қилинди\nУкраинанинг Славянск шаҳрида туғилган ва Россияда 3 ёшидан бери яшаб келган 20 яшар Айла Сафронова 9 декабр куни Ўзбекистонга депортация қилинди ва ҳозирда маҳаллий проткуратура текшируви остида изоляторда сақланмоқда. Тюмень расмийлари бу оила аъзоларини ҳужжатларни қалбакилаштирганликда ва улар аслида ўзбекистонлик эканликда айблаб келмоқда.\nдекабр 16, 2016\nРоссияда муҳожирларга амнистия қўллаш таклиф этилди\nРоссия Федерация Кенгаши раҳбари Валентина Матвиенко меҳнат муҳожирларининг Россияга кириши тақиқланган “қора рўйхат” қайтадан кўриб чиқилиши ва кичик қонунбузарликка қўл урган мигрантларга амнистия эълон этилишини таклиф этди. Россия юқори палата мажлисида қатнашган Россия ички ишлар вазири Владимир Колоколцев Матвиенко таклифини қўллаб-қувватлашини билдирди. Расмий маълумот бўйича 1,7 миллиондан ортиқ чет элликнинг Россияга киришга тақиқ қўйилган.\nдекабр 15, 2016\nФСБ: Россиядаги террорчиларнинг асосий қисми - марказий осиёликлар\n13 декабрида Петербург марказида “жиҳодчилик”да гумонланаётган 22 яшар ўзбекистонлик ҳибсга олинди. Полиция бошқармасида бу шахс "Ўзбекистонда террорчилик уюштириш ва конституциявий тузумга тажовуз қилишда айбланиб қидирувда бўлгани ва террорчилар базасида махсус тайёргарликдан ўтганлигини" иддао қилишмоқда. Айни пайтда, Россия ФСБси охирги пайтларда террорчиликда гумон қилиниб, қўлга олинганларнинг асосий қисми Марказий Осиё минтақасидан келган меҳнат муҳожирлари экани тўғрисида баёнот берди.\nдекабр 14, 2016\nРоссияда ноқонуний ишлаётган муҳожирлар сони 1,5 миллионга етди\n1,5 миллиондан зиёд меҳнат муҳожири Россияда ноқонуний фаолият юритмоқда. Рус социологлари олиб борган тадқиқот натижаларига кўра, нолегалларнинг асосий қисми МДҲ давлатларидан, жумладан Ўзбекистондан келаётган меҳнат муҳожирларидир.\nАфғонистон вице-президенти Абдурашид Дўстум жинсий тажовузда айбланмоқда\nАфғонистондаги юқори мулозим ўтган ой вице-президент Абдурашид Дўстум томонидан куч билан олиб кетилгани ва жинсий тажовузга учраганини даъво қилди. Президент Ашраф Ғаний идораси ушбу даъволарни ҳар томонлама текшириб чиқишга ваъда берди.\nдекабр 13, 2016\nЛенинград вилоятида муҳожирни калтаклаган полициячилар жиноий жавобгарликка тортилди\nРоссиянинг Ленинград вилоятида рейд пайтида полиция ходимлари қаттиқ калтаклаган меҳнат муҳожири оғир аҳволда касалхонага ётқизилди. Россия Тергов қўмитаси Ленинград вилояти бошқармаси баëнотига кўра¸ полиция ходимларига нисбатан жиноий иш қўзғатилган.\nдекабр 12, 2016\nOzodMikrofon: "Мирзиёевдан алимент ундириб беришини сўрамоқчиман"\nРоссиянинг Калуга шаҳридан Озодликка ёзган 26 ёшли ўзбекистонлик аёл ёлғиз ўзи фарзандини боқишга қийналаётгани, ишсиз экани, бир неча йилдан буён нолегал ҳолатда яшашга мажбур бўлаётганини сўзлаб берди. 2008 йилда Россияга келган Озоданинг айтишича, у 2013 йили сурхондарёлик Давронбек исмли йигит билан танишиб, никоҳдан ўтган, бироз вақтдан кейин фарзандли бўлган ва... шундан сўнг эри ғойиб бўлган.


Эктор Купер ҳақида тарқалган хабарлар тасдиқланмади: «Шунчаки миш-миш» » Ўзбекистон янгиликлари – Zamin.uz\n02 октябрь 2018, 12:54\nКеча, 1 октябрь куни Испаниянинг SuperDeporte нашри «Эктор Купер Испания чемпионатига қайтиши мумкин» сарлавҳаси остида хабар чоп этган эди. Хабарда Ла Лига иштирокчиси – «Уэска» клуби раҳбарияти бош мураббий Лео Франко билан хайрлашиб, унинг ўрнига Эктор Куперни таклиф қилишни режалаштираётгани айтилган. Бундан бир кун аввал эса нуфузли Marca нашри ҳам шу ҳақида миш-мишлар борлигини қайд этиб ўтганди.\nАвгуст ойидан буён Ўзбекистон миллий терма жамоасига устозлик қилаётган аргентиналик мутахассиснинг Ла Лигага қайтиши ҳақидаги бу каби миш-мишларга ойдинлик киритиш мақсадида Kun.uz ЎФА биринчи вице-президенти Умид Аҳмаджонов билан боғланди. Аҳмаджоновнинг билдиришича, бундай хабарлар асосга эга эмас ва Эктор Купер келишилган шартлар асосида ўз лавозимида ишлашда давом этади.\n«Эктор Купер терма жамоага бош мураббий этиб тайинланишидан олдин у билан узоқ вақт давомида жиддий тарзда музокаралар олиб борилган бўлиб, якунда профессионал шартнома имзоланган. Бу каби тажрибали мутахассисдан жамоасини ярим йўлда ташлаб кетишини кутиш мантиқсизлик бўларди», - дея таъкидлади Умид Аҳмаджонов.\n«Купер Ўзбекистон терма жамоасидаги фаолиятини оптимистик руҳда давом эттирмоқда. Биз ушбу мураббий қўл остида терма жамоамиз Осиё кубогида муваффақиятли қатнашиш билан бирга илк марта Жаҳон чемпионатига йўлланма олишига ишонч билдирганмиз», - дея қўшимча қилди ЎФА биринчи вице-президенти Kun.uz билан суҳбатда.\nЭслатиб ўтамиз, 62 ёшли Эктор Купер ва ЎФА ўртасида «3+1» шарти билан битим имзолаган. Мураббийни таништириш маросимида ЎФА Халқаро алоқалар бўлими раҳбари Диёр Исаметдинов Ўзбекистон мундиалга саралаш циклини илк марта тўлиқ ягона мураббий қўл остида ўтказишини маълум қилган эди.\nЯнгиликлар » Спорт » Эктор Купер ҳақида тарқалган хабарлар тасдиқланмади: «Шунчаки миш-миш»\n08:02 Эктор Купер: «Ўзбекистонга келишимда давлат раҳбарининг ҳам ҳиссаси бор»\n00:47 Эктор Купер иштирокидаги матбуот анжумани жонли эфирда намойиш этилади\n00:08 Эктор Купер ҳақида жаҳонга машҳур ахборот агентликлари хабар беришмоқда


Гўштли «қуш ини» таоми - Hidoyat.uz\nАсосий саҳифа Жамият Пазандалик Гўштли «қуш ини» таоми\nАжойиб кўринишга эга «қуш ини» таомининг мазаси ҳам ўзига хос.\nҚийма – 600 гр;\nҚўзиқорин – 4 дона;\nБатон нон – 2-3 бўлак;\nСут – 100 мл;\nҚаттиқ пишлоқ – 75 гр;\nСметана – 1 ош қошиқ;\nНон талқони – 100 гр;\nТуз, зиравор, кўкатлар таъбга кўра.\nҚотирилган нон бўлаклари сутга солиб, ивитилади.\nҚўзиқорин ювилиб, қуритишга қўйилади. Қўзиқорин майда тўғралиб, пиёз билан суви чиққунча қовуриб олинади. Сметана ва зираворлар сепилиб, 3-5 дақиқа мобайнида пиширилади.\nҚийма яна бир марта сутда ивитилган нон ва петрушка билан гўшт майдалагичдан ўтказилади. Унга тухум, туз ва мурч қўшилади. Яхшилаб аралаштирилиб, тенг порцияларга бўлинади.\nҚиймали аралашмани стакан ёрдамида ўртасидан чуқурча ҳосил қилиниб, чет қисмини қалинроқ девор ясалади.\nТайёрланган «қуш ини»нинг ичига қўзиқоринли аралашмадан бир ош қошиқдан солинади.\nЁғ сурилган пергамент қоғозга аста жойлаштирилган қуш инлари 180 даражада 30 дақиқа давомида пиширилади.\nҚирғичдан ўтказилган қаттиқ пишлоқ таом тайёр бўлишига яқин устига сепилади ва эригунча 15-20 дақиқага қўйилади.\nТайёр бўлган «Қуш ини» таоми сабзавотлар билан безатилиб, дастурхонга тортилади.\nТриллионлар! Коронавирус пандемияси жаҳон иқтисодиётига қанчалик қимматга тушяпти?


Диний экстремизм ва терроризм – жамият барқарорлигига таҳдид - NamanganToday.uz\nAug 3, 2021 13\nМеҳр берайлик, эҳтиром, эътибор кўрсатайлик,...\nТуманлараро қўшма шикастланишлар ва ўткир қон-томир...\nJul 27, 2021 25\nЎзбекистонга нисбатан салқин ҳаво оқими кириб...\nНамангандан 141 нафар фуқаро Россиянинг Амур...\nJul 26, 2021 89\nJun 8, 2021 41\nЯнги Ўзбекистонда қабулнинг янги ва адолатли...\nJul 16, 2021 189\nJul 3, 2021 182\nНаманган давлат университети Хитой фанлар академияси...\nJul 1, 2021 71\nАҚШнинг Иллинойс университети докторанти Икромжон...\nAug 2, 2021 27\nMay 27, 2021 78\nMay 26, 2021 342\nMay 4, 2021 46\nApr 28, 2021 112\nJul 3, 2021 230\nApr 23, 2021 214\nNov 30, 2020 52\nMar 28, 2021 67\nFeb 11, 2021 146\nJul 13, 2021 - 09:41\nХалқимизнинг азалдан маънавияти етук, эътиқоди холис, иймони мустаҳкам. Меҳр-оқибатни, садоқатни, эзгуликни қалбан ва юксак қадрлайди. Бироқ афсуски, эзгуликка қарши ёвузлик ҳам бош кўтариб туради. Бу ҳаётнинг аччиқ ҳақиқати.\nСўнгги йилларда жаҳон ҳамжамияти янги муаммоларга дуч кела бошлади. Унинг энг хатарли кўриниши - диний экстремизм. У тинч-осуда яшаётган халқларнинг ҳаётига қутқу солишга ҳаракат қилмоқда. Аммо ёмонликнинг умри қисқа бўлади. Халқимизнинг огоҳлиги, фарзандларини ҳушёрлик билан асраши, теран фикрга эга экани бугун биз қураётган фуқаролик жамиятининг соғлом бўлишига кафолат бермоқда, десак янглишмаймиз.\nБиз яхши биламиз, диний экстремизм жамият учун анъанага айланган диний қадриятлар ва ақидавий аҳкомларни рад этиш, уларга зид бўлган ғояларни алдов ва зўрлик билан тарғиб қилиш демакдир. Жумладан, Марказий Осиёда диний экстремистлар минтақа халқлари учун анъана бўлган ҳанафий мазҳаби ва мотуридия ақидасини рад этиб, мусулмонларга сиёсийлаштирилган ўз ғояларини сингдиришга уринишмоқда. Натижада терроризм илдиз отиб бораётир. Зўравонлик, суиқасд, қотиллик, гаровга олиш, аҳоли орасида беқарорликни келтириб чиқариш орқали муайян гуруҳлар ҳокимият сари интилишмоқда.\nБир сўз билан айтганда, диний экстремизм ва терроризм инсониятни жиддий таҳдидга солмоқда. Жиноий гуруҳлар томонидан олиб борилаётган жирканч ишлар, парокандалик ҳаммани огоҳ яшашга чорлайди. Ҳар бир ақли расо, онгли киши бундай қабиҳ ниятли кимсалар алдовига учмайди, уларга қарши мардона ва ҳушёр туради.\nБу иллатларга қарши курашиш учун бу жирканч сўзларнинг асл маъноси, моҳиятини англаш лозим бўлади. «Экстремизм» динга ўта ишониш демакдир. «Фундаментализм» лотинча сўз бўлиб, «асос» ёки «пойдевор» маъноларини англатади. «Диний ақидапарастлик» тушунчаси эса арабча «ақоид» деган сўздан олинган бўлиб, барча динлар учун хосдир. Ақидапарастларнинг мақсади бир диний ёки диний оқимни бошқасининг устидан устунлигини кишилар онгига сингдириш, диний тушунчалар ва урф-одатларни энг бошланғич даври қоидаларини тарғиб қилиш, энг асосийси, давлат бошқаруви тизимига диний қоидаларга амал қилишни киритишдан иборатдир.\nДиний экстремизм бузғунчилик, зўравонлик маъносини билдириб, бунда бир динни бошқа бир дин устидан афзаллигини исботламоқчи бўлинади. Керак бўлса, қурол, жиҳод, террорчилик йўли билан ўз мақсадига эришишга даъват этади. Диний экстремистлар ҳам динни бошланғич тарқалиш даврини ўзларига асос қилиб олганлар, яъни бир дин пайдо бўлганда уни бошқа мамлакатларга, халқларга зўрлик, қурол кучи, қон тўкиш йўлини сингдиришган.\nМустақилликка эришганимиздан сўнг орамизда истиқлолимизни кўролмайдиган айрим кимсалар - диний экстремистик оқим тарафдорлари пайдо бўлдики, улар пана-пастқам жойларда халқимизнинг очиқ кўнгил, соддалигидан фойдаланиб, даъват ишларини олиб боришди. Охир-оқибат кўплаб кўнгилсиз воқеалар содир бўлди. Бироқ бугун 30 ёшли навқирон Ўзбекистон ўз танлаган йўли, ёруғ манзилига эга. Шундай бўлса-да, биз ҳар қадамда ҳушёрлик ва огоҳликни унутмаслигимиз, ёмон ниятли кимсаларнинг алдовларига учмаслигимиз керак. Аҳоли, айниқса, ёшлар ўртасида огоҳлик борасида мунтазам равишда тарғибот-ташвиқот ишларини кучайтиришимиз керак.\nУлуғнор туманидаги “Мингбулоқ” жомеъ масжиди имом-хатиби.\nНамангандаги олий таълим муассасаларига жорий йилда неча нафар талаба қабул қилинади?\nDec 29, 2020 140\nНаманганда суюлтирилган газ баллонларни 22 400 сўмдан сотиб...\nFeb 13, 2021 68\nJul 5, 2021 178\nНаманган вилояти жисмоний тарбия ва спорт бошқармасига...\nDec 2, 2020 91\nНаманганда коронавирусга қарши рейдлар кучайтирилмоқда\nJul 5, 2021 14\nДавлатобод туманида кўп қаватли арзон уй-жойлар эгаларига...\nJan 7, 2021 79\nМеҳр берайлик, эҳтиром, эътибор кўрсатайлик, алалоқибат...\nJul 26, 2021 113\nJul 6, 2021 118\nВируснинг янги штаммлари одамлар ҳаётига раҳна солмоқда\nJul 19, 2021 141\nNov 22, 2020 29


Давстатқўм: Хорижга 61 миллион долларлик гилос экспорт қилинди\n15 апрел 2021, Тошкент вақти: 03:41\nЖорий йилнинг 1 июль ҳолатига Ўзбекистондан жами 31,3 минг тонна гилос меваси экспорт қилинган. Давлат статистика қўмитаси маълумотига кўра, бу миқдор ўтган йилнинг шу даврига нисбатан 14,6 минг тоннага кўпдир.\nҚўмита қайдича, қарийб 61 миллион АҚШ долларига тенг бўлган гилос меваси 18 та хорижий мамлакат бозорларида сотилмоқда. Ушбу мамлакатлар орасида ўзбек гилосини энг кўп Қозоғистон 16,7 минг тонна (23 миллион АҚШ доллари) ва Россия 9,3 минг тонна (15,8 миллион АҚШ доллари) харид қилган.\nДавстатқўм бу йил Ўзбекистонда етиштирилган гилос Германия, Литва, Люксембург, Мўғулистон, Уммон, Корея ва Таиланд давлатларига ҳам экспорт қилинганига эътибор қаратган.


Ҳарвард университети яна дунëнинг энг обрўли ўқув даргоҳи деб топилди\nҲарвард университети дунëнинг энг бой ўқув даргоҳларидан бири ҳисобланади.\nБританияда чиқадиган Times Higher Education нашри ўтказган World Reputation Ranking глобал сўрови хулосасига кўра¸ АҚШдаги Ҳарвард университети яна бир бор жаҳондаги энг обрўли университетлар рейтингининг 1-поғонасига қўйилди.\nҲарвард университети макур рейтингдаги биринчиликни йиллардан бери сақлаб келмоқда.\nЭнг обрўли университетлари рўйхатининг 2-3 поғоналарига АҚШдаги яна иккиўқув даргоҳи – Массачусет технология институти ва Стэнфорд университети қўйилди.\nБританиянинг қадимий Кембриж ва Оксфорд университетлари мазкур рейнингнинг 4-5-ўринларини эгаллади.\nЖаҳондаги обрўли университетлар юзлигига Россиядаги уч ўқув юрти – Ломоносов номидаги Москва давлат университети¸ Санкт-Петербург давлат университети ва Москва физика-техника институти ҳам кирди.\nМарказий Осиëнинг бирор университети жаҳондаги обрўли ўқув даргоҳлари рўйхатидан жой ола олмади.\nWorld Reputation рейтинги олий ўқув юртлари ўқитувчи-тадқиқотчилари орасида ўтказиладиган сўров хулосасига кўра тузилади.\nЎз соҳаларида сабоқ бериш ва тадқиқот олиб бориш бўйича дунëдаги энг яхши 15 университетни санаш сўралган бу йилги сўровда 133 давлатдаги 10 мингдан ошиқ одам иштирок этди.


Декабрь 02, 2021 Халқ депутатлари Ҳазорасп тумани Кенгаши қарори Декабрь 02, 2021 Халқ депутатлари Ҳазорасп тумани Кенгаши қарори Декабрь 02, 2021 Халқ депутатлари Ҳазорасп тумани Кенгаши қарори Декабрь 02, 2021 Халқ депутатлари Ҳазорасп тумани Кенгаши қарори Декабрь 02, 2021 Халқ депутатлари Ҳазорасп тумани Кенгаши қарори\nАвтор: Сабрижамил Октябрь 04, 2021\n"Кексаларни эъзозлаш уларга ҳурмат-эҳтиром кўрсатиш - ҳалқимизга хос эзгу фазилат" ғояси остида ўтказилди.\nМамлакатимизда давлатимиз раҳбарининг ташаббуси билан кекса авлод ваклларини ҳар томонлама қўллаб-қувватлаш, уларнинг жамият, оилалар ва маҳаллаларда тинчлик ва осойишталикни таъминлаш, шунингдек ёш авлодни халқимизнинг кўп асрлик анъаналарини ҳурмат қилиш руҳида тарбиялаш ишидаги ролини оширишга қаратилган кенг кўламли ислоҳотлар амалга оширилмоқда.\nШунингдек, Вазирлар Маҳкамасининг 2019 йил 27 сентябрдаги 816-сонли қарори билан ҳар йили октябрь ойининг биринчи ҳафтаси "Кексалар ҳафталиги" этиб белгиланган.\nШу муносабат билан бугун Ҳазорасп туманида "Кексаларни эъзозлаш уларга ҳурмат-эҳтиром кўрсатиш - ҳалқимизга хос эзгу фазилат" ғояси остида тадбир ўтказилди.\nТадбирда иштирок этган меҳмонлар карнай-сурнай садолари остида кутиб олинди. Шундан сўнг нуроний кексаларимиз кўргазмалар намойиши билан танишиб, футбол майдонида ёшлар билан беллашдилар. 3:2 ҳисобида нуроний кексаларимиз ғолибликни қўлга киритдилар. Шунингдек шахмат-шашка бўйича ҳам ўзаро беллашдилар.\nТадбир давомида нуронийлар тиббий кўрикдан ўтказилди.\nШунингдек, 51-сонли умумтаълим мактабида ва "Кўзмунчоқ" нодавлат оилавий мактабгача таълим ташкилотида бўлиб, жажжи ўғил-қизлар ва ўқувчилар билан суҳбатлашиб, ўтган йиллар ва ҳозирги тинч-осуда замонамиз, яратилаётган имкониятлар ва қарияларнинг эъзозда эканлиги борасида гапириб ўтдилар.\n"Кексалар ҳафталиги" тадбири доирасида нуронийларимиз Карвак боғида бўлиб, карвак олмаси ва узум териб, ёшлик даврларини эсладилар.\nМеҳмонлар бир пиёла чойга таклиф этилди.\nТадбирда қатнашган туман ҳокими барчани қутлаб, мамлакатимизда ҳар бир кексанинг ардоқда ва эъзозда эканлигини таъкидлаб, меҳмонларга тўн ва бошқа эсдалик совғалари топширилди.\nШоира Гавҳар Ибодуллаева ва туман маданият бўлими томонидан таклиф этилган бир гуруҳ санъаткорлар ўзларининг куй-қўшиқ, шеърлари билан барчага хуш кайфият улашдилар.\nҲазорасп тумани ҳокимлиги Матбуот хизмати.\nҲАЗОРАСП ТУМАН ҲОКИМИ АҲОЛИ БИЛАН УЧРАШУВ ЎТКАЗДИ\n«ЯШИЛ МАКОН» УМУММИЛЛИЙ ЛОЙИҲАСИ ИЖРОСИ ҲАЗОРАСПДА\nСАЙЁР ҚАБУЛДА МАҲАЛЛА АҲОЛИСИ ўз миннатдорчиликларини билдирдилар\nСўнги қўшилган маълумот: 2021-12-02 12:56:00


Халқ дарди – ҳақ дард – Сурхон тонги\nБош саҳифа / Жамият / Халқ дарди – ҳақ дард\nАвгуст 8, 2018\tЖамият Изоҳ қолдириш 1,097 Кўрилди\nХабарингиз бор, вилоятимизда олиб борилаётган ижтимоий-иқтисодий ислоҳотлар жараёнини ўрганиш, аҳоли турмуш шароити билан яқиндан танишиш ва уларни қийнаётган муаммоларни аниқлаш мақсадида “Жамоатчилик назорати” гуруҳи фаолият олиб бормоқда.\nВилоятдаги жамоат ташкилотлари ва оммавий ахборот воситаларивакилларидан иборат 4 та “Жамоатчилик назорати” гуруҳи навбатдаги 10 кунликда Қизириқ туманидаги ҳудудларга бириктирилган сектор раҳбарлари ва аъзолари иштирокида хонадонларда бўлишди. Ўрганишлар давомида 36 минг 180 нафар оила истиқомат қилиб келаётган 49 та маҳалла фуқаролари томонидан билдирилган турли масаладаги мурожаатлар, аниқланган муаммолар холисона бартараф этилишига эътибор қаратилди. Мурожаатлар асосан турар жой, коммунал хизмат, соғлиқни сақлаш, йўл, бандлик, банк соҳаси ва электр энергияси, газ, тоза ичимлик суви таъминоти каби масалаларга оид бўлиб, уларнинг ҳар бири тегишлича мутасадди идора ва ташкилотлар раҳбарлари томонидан назоратга олиниб, айримлари жойида ҳал этилган бўлса, ечими маълум муддатни талаб этадиган масалалар юзасидан билдиришлар берилди.\nҚизириқ туманидаги “Бағрикенг” МФЙда истиқомат қилувчи Элмурод Мўминовнинг мурожаатига асосан туман ҳокимлиги унга уй қуриш учун томорқа ажратиб берди.\n— Ер участкаси ажратилиши бунчалик тез бўлади, деб ўйламагандим,— дейди Э. Мўминов. — Қурилиш учун маҳсулотлар деярли тайёр. Отамнинг оқ фотиҳасини олдим, яқин орада уй қуришни бошлаб юбораман. Аҳолининг мурожаатини холис ўрганиб, яқиндан ёрдам бераётгани учун давлатимизга минг раҳмат.\nТумандаги мутасадди идора раҳбарлари томонидан бирма-бир ҳал бўлаётган муаммолардан аҳоли мамнун. Биргина “Работак” маҳалласида газ баллони билан таъминлаш ва саломатлигини тиклаш бўйича мурожаат қилган фуқароларнинг деярли барчасининг муаммоси ижобий ҳал этилди.\n— Газ баллонига эҳтиёжимиз борлигини ишчи гуруҳи келиб ўрганиб кетганди, — дейди шу маҳаллада яшовчи Моҳира ая Ғаффорова.— Туман газ таъминоти ходимлари келиб, мурожаатимизни ўрганишди ва эртаси куни янги газ баллони билан таъминландик. Турли ташкилот раҳбарларининг, айниқса, 4-сектор аъзоларининг уйма-уй юриб, аҳолининг турмуш шароитини, камчиликларини ўрганаётганидан қўшниларимиз ҳам жуда хурсанд. Илоҳим элпарвар Президентимиз омон бўлсин.\nМаълумки, Қизириқ тумани вилоятнинг чўл ҳудудларидан бўлиб, аксарият аҳоли томорқалари ва экин майдонларида зах кўтарилиш даражаси юқорилигича қолмоқда. Шунингдек, қишлоқларнинг тарқоқлиги, улар орасидаги масофанинг узоқлиги ҳам йўлсозлик, ичимлик ва томорқа суви масалаларида алоҳида эътибор талаб этади. Шу боис, давлатимиз томонидан қишлоқлар инфратузилмасини ҳам тубдан ислоҳ қилиш, аҳолининг яшаш шароитини янада яхшилашга қаратилган Давлат дастурлари доирасида самарали ишлар йўлга қўйилган. Энг чекка қишлоқларда ҳам қад ростлаётган замонавий таълим муассасалари, спорт майдонлари ва заллари, шунингдек, бошқа коммунал инфратузилма иншоотлари аҳолининг фаровон турмуш кечиришига хизмат қилиб келмоқда.\nАммо ўрганишлар доирасида айрим маҳаллаларда йиллар давомида ечимини топмай келаётган муаммоларга мутасадди идора вакиллари ҳамон жўяли жавоб беришмай келаётганига гувоҳ бўлдик. Жумладан, туманнинг қоқ марказида жойлашган “Работак” МФЙнинг “Қурувчилар” кўчаси ва хонадонларини сув босиб, жиддий зарар етказган. 7 йилдан буён давом этиб келаётган бундай хунук манзара юзасидан мутасадди ташкилотларга битилган аҳолининг “эътироз”лари бирон амалий натижа бермаган. Ҳатто бу хусусида халқнинг ишончли вакили бўлган туман Кенгаши депутатлари ҳам андиша қилиб, мум тишлаб келишган. Вилоят “АмуСурхон ирригация тизимлари ҳавза бошқармаси қошидаги вилоят гидрогеология мелиоратив экспедицияси Қизириқ туман “Қорасув-ВСТ” мелиорация ва туман ирригация бўлими мутасаддилари 2018 йил Давлат дастури асосида “Работак” МФЙнинг ерости ва ерусти сизот сувларини чиқариш мақсадида ёпиқ, ётиқ деренаж қуриш ишлари бошланишини, бунинг учун 4,5 миллиард сўм ажратилганини, яқин 10-15 кун ичида “Қизириқ давсувмахсуспудрат” туман қурилиш ДУК иш бошлашини таъкидлади. Бу хушхабар ҳам 7 йиллик “тонгни яна оттириш” учун айтилган бўлса, нафақат аҳолининг томорқа ва уйлари обод бўлади, балки марказий катта йўл ёқаси ҳам секин-аста алвон гулларга бурканиб кетиши аниқ.\n“Бағрикенг” маҳалласи эса туман марказидан 20 километр узоқликда жойлашган. Маҳалла кўча бошиси Алишер Ражабовнинг таъкидлашича, туман “Сувоқова” ДУК корхонаси томонидан аҳолидан истеъмол қилинган сув учун тўлов ўз вақтида мунтазам йиғиб борилган. Аммо аҳолининг айтишича, қарздорлиги бўлмасада, туман “Сувоқова” ДУК аҳолини турли миқдорда сунъий қарздорлик билан сийлаган. Боз устига 7 километр масофадаги аҳолини ичимлик суви билан таъминлайдиган насоснинг сув чиқариш миқдори талаб даражада эмас. Насосни сақлаш ҳолати ва назоратчи хонаси жуда ачинарли аҳволда. Сув тортиш укунасини ҳам аҳоли ўз ҳисобидан таъмирлаб келишади.\n“Қишлоқозон” МФЙ-да электр қувватининг жуда пастлиги, ҳатто, ҳудуддаги 21умумтаълим мактаби ўқувчиларининг компьютер жамланмаси ва замонавий монитордан фойдаланишининг имкони бўлмаётгани ҳам мутасаддилар эътиборидан четда қолган масалалардан. Туман электр тармоқлари корхонаси раҳбарининг айтишича, вилоят электр таъминоти корхонасидан трансформатор учун эҳтиёт қисмлар етказиб берилмаган, натижада аҳоли электр симларини қўшни кўчалардан турли ноқонуний, мутлақо яроқсиз тиргакларда тортиб олишга мажбур бўлган. Бу аячли ҳолатни “Работак”МФЙ да ҳам кузатиш мумкин.\nАсосан одамлар гавжум бўладиган марказий бозор ичида ва ёнидаги марказий кўчадаги савдо шахобчаларида турли касаллик келтирувчи ҳашоратларни ташувчи эски ёғоч маҳсулотлари дезинфекция қилинмаган. Шундоққина туманнинг кўрки саналган, меҳмонлар кўзига яққол ташланадиган бу марказий ҳудуд йўл ёқасида чиқиндига айланган ёғочларнинг бетартиб ётиши, сув йўлакларининг ёпилиб қолгани, санитария ва ободонлаштиш ҳолати ўз ҳолига ташлаб қўйилгани мутасадди раҳбарларнинг эътиборсиз ва лоқайдлиги натижасидир.\nҲукуматимизнинг “2018-2019 йилларда Сурхондарё вилоятининг Қизириқ туманини комплекс ривожлантириш чора-тадбирлари тўғрисида”ги қарори ҳам бу туманда иқтисодий ислоҳотларни жадаллаштириш, янги иш ўринларини яратиш борасида аҳолининг турмуш даражасини кўтаришга қаратилган. Қизириқ тумани учун жуда муҳим бўлган ушбу қарор асосида тузилган дастур ижросини таъминлаш мақсадида давлат ва хўжалик бошқаруви органлари ҳамда маҳаллий ижро этувчи ҳокимият органлари фаолиятини мувофиқлаштирувчи республика ишчи гуруҳи ҳам тузилди. Дастурда жами 298 та лойиҳани амалга ошириш режалаштирилган. Лойиҳаларнинг 146 таси саноат, хизмат кўрсатиш ва қишлоқ хўжалиги, 103 таси йўл-транспорт ва муҳандислик коммуникация, 25 таси эса ижтимоий соҳа инфратузилмасини ривожлантиришга қаратилган.\nАлбатта, ушбу лойиҳалардан кўзланган мақсад Президентимиз таъбири билан айтганда, фақат халқни рози қилиш, аҳолига муносиб турмуш шароитини яратиб беришдир.\nМодомики, битта туманнинг муаммоларига давлат сиёсати даражасида эътибор қаратилаётган экан, бундан тумандаги лоқайд айрим раҳбарлар ҳам оқилона хулоса чиқариб олишлари лозим.\nОлдинги Маънавият кунлари\nКейинги Туризм ривожи


“Локомотив” – “Ал-Иттиҳод” ҳамда “Ан-Наср” – “Бунёдкор” ўйинларига превью\n23.02.2016 09:42 | Чемпионлар лигаси\nБугун, 23 февраль куни Осиё чемпионлар лигаси-2016 гуруҳ босқичи старт олади. Бугун Ўзбекистоннинг икки клуби — “Локомотив” ҳамда “Бунёдкор” жамоалари ушбу босқичдаги илк ўйинларини ўтказади.\nОсиё чемпионалр лигаси-2016.\nА гуруҳи, 1-тур\n«Локомотив» (Ўзбекистон) - «Ал-Иттиҳод» (Саудия Арабистони)\n“Локомотив” стадиони, Тошкент.\nСешанба, 23 февраль 2016 йил, соат 15:00\n“Локомотив” ҳамда “Ал-Иттиҳод” жамоалари Осиё чемпионлар лигаси доирасида илк бора тўқнаш келмоқда. Тошкент “темирйўлчилари” ушбу турнир гуруҳ босқичида иккинчи марта иштирок этяпти. “Ал-Иттиҳод” учун эса бу Осиё чемпионлар лигасидаги ўнинчи иштирокдир.\n— “Локомотив” чемпионлар лигаси гуруҳ босқичидаги уй ўйинларида фақат бир бора, “Ал-Иттиҳод”нинг энг асосий рақиби — “Ал-Ҳилол”га мағлуб бўлган. Тошкент клубининг ОЧЛ гуруҳ босқичидаги аввалги иштироки муваффақиятсиз якунланган. Унда “темирйўлчилар” фақатгина бир ўйинда ғалаба қозониб, гуруҳда сўнгги ўринни эгаллаганди.\n— Ушбу мавсум олдидан клуб ўз сафига тўрт нафар янги футболчини қўшиб олди. Садриддин Абдуллаев, Шерзод Файзив, Сервер Жепаров ҳамда Кахи Махарадзе “Локомотив”га ўз тарихида илк бора ОЧЛ гуруҳ босқичидан чиқишга кўмаклашади.\n— Шуни ҳам таъкидлаш кераки, “Локомотив” таркибида Ўзбекистон миллий терма жамоасига доимий равишда чақирув олиб келаётган Игнатий Нестеров, Ислом Тўхтахўжаев, Марат Бикмаев, Жасур Ҳасанов, Санжар Шоаҳмедов, Сервер Жепаров, шунингдек, узоқ йиллар терма жамоа сафида ҳаракат қилган ва мамлакат бош жамоаси сафида ўйинларда иштирок борасида рекорд натижага эга бўлган Темур Кападзе ўзларининг халқаро турнирлардаги тажрибаси билан жамоага ёрдам беришга тайёр.\n— Жамоа сафида биргина Икром Алибоевда кичик жароҳат бор, қолган футболчилар эса ўйинга тайёр.\n— Ўзбекистон Пофессионал футбол лигасида мавсум ҳамли старт олганича йўқ. “Локомотив”нинг чемпионатдаги илк рақиби Наманганнинг “Навбаҳор” клуби бўлади. Ушбу ўйин 5 март куни ўтказилади.\n— Саудия Арабистонининг “Ал-Иттиҳод” жамоаси шу кунга қадар ушбу турнир доирасида Тошкентга 5 бора ташриф буюриб, 3 бора ғалаба қозонган, бир дранг қайд этиб, икки марта мағлубият билан қайтган. Жамоанинг Тошкентга сўнгги сафари 2012 йили бўлган ва унда ОЧЛ гуруҳ босқичи доирасида улар “Пахтакор”ни 2:1 ҳисобида мағлуб этганди.\n— Жамоа мураббийлар штаби Умар Ал-Ҳарби ва тажрибали Муҳаммад Нурни ОЧЛ “заявкаси”га киритмаган.\n— “Ал-Иттиҳод”нинг 2005 йилда ОЧЛда ғалаба қозонган таркибидан фақатгина Ҳамад Ал-Мунташарий жамоанинг бу йилги “заявкаси”га киритилди.\n— “Ал-Иттиҳод”да Чемпионлар Лигасида ғалаба қозониш тажрибасига эга футболчилар бор. Хусусан, ганалик легионер Салли Мунтари Миланнинг “Интер” клуби билан 2010 йилда Европа Чемпионлар Лигаси ғолиби бўлган.\n— “Ал-Иттиҳод”нинг Саудия Арабистони чемпионатидаги кетма-кет 5 ўйиндан иборат бўлган ғалабали сериясига 16 февраль куни якун ясалди. Шу куни улар “Ал-Қодисия” билан 1:1 ҳисобида дуранг қайд этди. Улар айни вақтда пешқадам “Ал-Ҳилол”дан 4 очко ортда қолган ҳолда чемпионатнинг 3-ўринида бормоқа.\nГуруҳдаги иккинчи учрашувда “Сепаҳон” ва “Ан-Наср” ўзаро тўқнаш келади.\nВ гуруҳи, 1-тур\n“Ан-Наср” (Саудия Арабистони) – “Бунёдкор” (Ўзбекистон)\n“Қирол Фаҳд” стадиони, Риёд.\nСешанба, 23 февраль 2016 йил, соат 22:15\nУшбу жамоалар бу мусобақа доирасида кетма-кет иккинчи мавсум ўзаро тўқнаш келмоқда. “Ан-Наср” учун бу ОЧЛдаги учинчи иштирок бўлса, “Бунёдкор” кетма-кет 9-маротаба ушбу турнирнинг гуруҳ босқичида иштирок этяпти.\n— “Ан-Наср” ўз майдонида ўзбек клубларига қарши ўйинларда мағлубиятга учрамаган. 2011 йилда “Пахтакор”ни 4:0 ҳисобида мағлубиятга учратган бўлса, ўтган йили “Бунёдкор” билан 1:1 ҳисобида дуранг қайд этган.\n— Ўтган йили Чемпионлар Лигасини тарк этганидан кейин, жамоа ўз сафига Саудия Арабистони терма жамоаси футболчиси Наиф Ҳазазийни қўшиб олди. У “Ал-Иттиҳод” ҳамда “Аш-Шабоб” клублари таркибида Оси ё чемпионлар лигасида иштирок этиш тажрибасига эга. Ҳазазий 2012 йил “Ал-Иттиҳод” билан ОЧЛ ярим финалига қадар етиб борган ва мусобақа давомида 8 бора рақиблар дарвозасини нишонга аниқ олганди.\n— Шунингдек, “Ан-Наср” Англиянинг “Вест Ҳэм Юнайтед” клубидан Модибо Майгани ҳарид қилиб, ижарадаги бразилиялик футболчиси Маркос Габриелни “Сантос”дан қайтариб олди.\nСаудия Арабистонининг амалдаги чемпионалари бу мавсумда кетма-кет учинчи бора чемпионликни нишонлаш орзусидан анча йироқлашиб кетди. Улар чемпионатдаги сўнгги 12 ўйинидан фақатгина 3тасини ғалаба билан якунлай олди холос ва айни вақтда чемпионатнинг 7-поғонасида бормоқда. Турнир жадвалидаги пешқадам — “Ал-Ҳилол”дан 17 очко ортда боряпти.\n— Элдор Шомуродовнинг икки голи эвазига Бирлашган Араб Амирликларининг “Аш-Шабоб” жамоасини 2:0 ҳисобида мағлуб этиб, плей-оффдан гуруҳ босқичига ўтган “Бунёдкор” учун бу ушбу турнирнинг мана шу босқичидаги кетма-кет тўққизинчи марта иштирокдир.\n— Саудия Арабистонига саккиз бора сафар қилган “Бунёдкор” ҳали бирор марта ғалаба билан қайтмаган. Қиролликга қилинган сафарлардан 4тасида дуранг қайд этилган бўлса тўрттасида “қалдирғочлар” мағлуб бўлган.\n— Жамоанинг Саудия Арабистонига сўнгги ташрифи ўтган йили айнан бугунги рақибларига қарши бўлган бўлиб, унда 1:1 ҳисобидаги дуранг қайд этилган.\n— Ўтган йили “Ан-Наср”га қарши ўйинда қайд этилган дуранг жамоага гуруҳ босқичидаги ягона очкони тақдим қилганди. Қолган барча ўйинларда мағлуб бўлган “Бунёдкор” ўз тарихида биринчи марта ОЧЛ гуруҳ босқичидан чиқа олмаганди.\nОлий лига ўйинлари ҳали старт олмади ва “Бунёдкор” ўйининг дастлабки ўйинини 5 март куни “Нефтчи”га қарши ўтказади.\nГуруҳдаги бошқа ўйинда Қатарнинг “Лаҳвия” жамоаси Эроннинг “Зоб Аҳан” клубини қабул қилади.


“Йилнинг энг яхши фан ўқитувчиси - 2019” танловининг иккинчи босқичида кучлилар сараланди\nЖорий йилнинг 6 – 15 май кунлари “Йилнинг энг яхши фан ўқитувчиси - 2019” республика танловининг иккинчи (Қорақалпоғистон Республикаси, вилоятлар ва Тошкент шаҳри) босқичи ўтказилди. Танловнинг мазкур босқичида республика бўйича 2376 нафар иштирокчилар қатнашиши режалаштирилган эди. Жами 2376 нафар иштирокчидан 26 нафари турли сабабларга кўра танловда иштирок этмади.\nТанловни адолатли ўтказиш ва шаффофликни таъминлаш мақсадида тест топшириқлари Республика таълим марказининг ҳудудларга бириктирилган масъул ходимлари кузатуви остида ўтказилди. Ҳудудий халқ таълими бошқармалари томонидан белгиланган таълим муассасалари тест жараёнларини бевосита кузатиб бориш мақсадида видеокузатув воситалари билан таъминланди. Тест жараёнларида қатнашган иштирокчиларнинг 1263 нафари қониқарли натижа кўрсатиб, кейинги турда қатнашиш ҳуқуқини қўлга киритди.\nТанловнинг Қорақалпоғистон Республикаси, Тошкент шаҳри ва вилоят босқичи якунларига кўра,13 та фан бўйича жами 178 нафар иштирокчи ғолиб деб топилиб, танловнинг Республика босқичида иштирок этиш имконига эга бўлди.\nШу билан бирга Жиззах вилоятида давлат тили, Самарқанд вилоятида жисмоний тарбия, Сирдарё ҳамда Сурхондарё вилоятларида мусиқа фанидан иштирокчилар етарли балл тўплай олмаганлиги сабабли ғолиблар аниқланмади.\nРеспублика босқичи иштирокчилари жорий йилнинг 1 июнидан 10 июлига қадар таълим сифатини оширишда мавжуд муаммолар ва уларнинг ечимлари тўғрисида ўзлари тайёрлаган лойиҳа тақдимотлари ҳамда фаолияти бўйича натижалар (портфолио)ни Facebook ижтимоий тармоғидаги шахсий саҳифасига жойлаштиради. Шахсий саҳифага жойланадиган материалларда #yiloqituvchisi2019, #йилўқитувчиси2019 ҳэштегларидан фойдаланиш талаб этилади. Лойиҳа тақдимотлари ва фаолияти бўйича натижалари (портфолио) кенг жамоатчилик томонидан муҳокама қилинади ва баҳоланади. Бунда Халқ таълими вазирлигининг Facebook ижтимоий тармоғидаги расмий саҳифаси (facebook.com/uzedu)да танлов ўтказилаётган ҳар бир фан бўйича алоҳида овоз бериш тизими жорий этилади.\nХалқ таълими вазирлиги танловнинг Республика босқичи иштирокчиларига омад тилайди ва уларни танлов жараёнларида янада фаолликка чақиради!\n"Йилнинг энг яхши фан ўқитувчиси - 2019" кўрик-танловининг Республика босқичи иштирокчилари рўйхатини юклаб олиш.


Жалилов: «Вазиятлар бўлди. Аммо ...» » Lochinlar.UZ\n» Интервью » Жалилов: «Вазиятлар бўлди. Аммо ...»\nЖалилов: «Вазиятлар бўлди. Аммо ...»\n- Ўзларинг гувоҳсизлар, шиддатли ўйин бўлди. Ҳар бир жамоа хато қилмасликка ҳаракат қилди. Чунки бу каби ўйинларда ягона гол ўйин тақдирини ҳал қилиши мумкин. Битта голни улар урди, битта голга биз муаллифлик қилдик. Бугун кимдир хатога йўл қўйганида мағлубиятга учраши аниқ эди. Назаримда бугунги натижа ҳаққоний бўлди. Ҳар икки жамоада ҳам гол уриш учун имкониятлар кўп эди. Афтидан, бугун ҳеч бир томон ғалабага лойиқ эмасди, шекилли, - деди Виктор Жалилов.\n- Асосий дарвозабонимиз Ўткир Юсупов ҳисобланади. Давроновни захира посбони сифатида жалб қилганмиз. Кубок ўйинларида уни синаб кўрмоқчи эдик, лекин унда бармоғидан олган жароҳат бор эди. Ҳозир ҳам уни таркибга жалб этиш сўроқ остида, лекин таваккал қилиб қайдномага киритдик. Раҳимжон асосий таркиб билан доимо машғулотларда қатнашиб келмоқда.\n- "Машъал" жамоасига яратиб берилган шароит учун миннатдорчилик билдираман. Транспортдан тортиб то майдонгача жуда яхши ташкил қилиб беришди. Ҳаммаси аъло даражада бўлди.\n- Ўринбоев чарчаб қолгандек кўринди, шу сабаб уни алмаштирдик. Ҳужум чизиғини кучайтириш асосий мақсадимиз эди. Шунинг учун майдонга янги кучларни ташладик. Хавфли вазиятларимиз кўп бўлди, лекин юзага келган вазиятлардан биз фойдалана олмадик.\n- Такрор айтаман, дуранг адолатли натижа. Ҳар икки жамоа ҳам ғалабага муносиб эмас эди.\n- Ўтган даврдаги "Машъал" таркиби анча кучлироқ эди. Чунки таркибда тажрибали ўйинчилар жам бўлганди. Масалан Миржалол Қосимов, Шуҳрат Мирхолдиршоев, Дилавер Ваниев сингари футболчилар таркибда бор эди. Ҳозирги таркиб ҳам ёмон эмас, лекин ўша даврдаги таркиб жуда юқори савияда ўйин намойиш этганди.скачать dle 10.4фильмы бесплатно\nМухлис 06-05-2021 02:07\nНавбахор рахбарлари 1давра якунида кескин таркибда узгариш килмаса уйин 0 га тенг Ойбек Саматов олинган уйинчиларни уйини куриниб турибди Азиз Тургунбоев хар холда гол уриб турарди хужум 0 булса кандай жамоадан галаба кутамиз сугдиена кукон бунедкорда хам уйинида мано бор бизни футболчилар да хохиш йук уринбосарлардаги болалардан тушириш керак хеч булмаса 2 тасини хар уйинда кескин узгариш килиш керак булмаса утган йилни холат яна 20 очко олсак лигада коламиз.\nИскандер 05-05-2021 15:12\nМАНИМЧА БУ ЙИЛ ХАМ УТГАН ЙИЛЛЛАРДАГИ КАБИ ПОЕЗД УТДИ ,, 7 УЙИНДА 6 ОЧКО ОЛГАН КОМАНДАДАН НИМА КУТИШ МУМКИН,, МУХЛИСЛАР УРГАНИБ КОЛДИ , ЭСКИ ХАММОМ ЭСКИ ТОС,,\nФутбол ишкибози 05-05-2021 12:57\nМУХТАРАМ МУХЛИСЛАР...МАН НАВБАХОРНИ МЕВАЛИ ДАРАХТГА УХШАТДИМ...ЭРТА БАХОРДА ШИДДАТ БИЛАН ГУЛЛАБ ЧАМАН БУЛИБ ОБ-ХАВОНИНГ ИМТИХОНИГА БАРДОШ БЕРОЛМАЙ ГУЛЛАРИНИ ТУКИБ САНОКЛИ МЕВАЛАРИ КОЛАДИ...НАВБАХОР ХАМ МАНА БИР НЕЧА ЙИЛДДИРКИ ЭРТА БАХОРДА ЮКСАК МАРРАЛАРНИ КУЗЛАБ МУХЛИСЛАРНИ ИШОНТИРАДИ КУЗГА КЕЛИБ ЯНА ПАСТГИ ПОГАНАЛАРДА МАВСУМ ЯКУНЛАНАДИ...МАН НИМА ДЕМОКЧИМАН...ХАММА ЛЕГИОНЕРЛАРНИ ЖАВОБИНИ БЕРИБ УЗИМИЗНИ МАХАЛЛИЙ ЁШЛАРГА ЭЪТИБОРНИ КУЧАЙТИРИШ КЕРАК.. АНА УШАЛАР ХАШ ПАШ ДЕГУНЧА ХАММА НАРСАГА БАРДОШЛИ ЙИГИТЛАР ЕТИШИБ ЧИКАДИ...МАНА НАВБАХОР ТАШКИЛ БУЛГАНДАН БЕРИ КИМЛАР КЕЛИБ КЕТМАДИ.....СОН САНОГИ ЙУК...БИРГИНА МИСОЛ МАШЪАЛ ВА НАСАФ ШУ ЙИЛ ИККОВИ ХАМ УЙИНЧИЛАРИ ДЕЯРЛИ ЯРМИ КЕТДИ...БАМИСОЛИ ХЕЧ НАРСА БУЛМАГАНДАЙ УЗ ЮРИШИНИ ДАВОМ ЭТТИРМОКДА.. КИСКАСИ ЁШЛАРГА ЖИДДИЙ ЭЪТИБОР ЗАРУР ВА КЕРАК...


Ғазо минтақасида бугун рўй берган портлаш оқибатида Исроилнинг бир ҳарбийси қурбон бўлди, тўрт нафари жароҳатланди.\n23 январ 2021, Тошкент вақти: 10:50\nПортловчи мосламани Фаластин жанггарилари ишга солганлиги айтилмоқда. Портлаш учун масъулиятни “Хамас” гуруҳи ўз зиммасига олди.\nИсроил вертолётлари эса бунга жавоб тариқасида қуролланган фаластинликларга қарата от очди. Бир одам ўлдирилди.


Давлатга хиёнатда айбланган Светлана Давидова кўрсaтмaлaридaн воз кечди\n08 май 2021, Тошкент вақти: 12:33\nСветлана Давидова турмуш ўртоғи ва етти нафар боласи билан.\nДaвлaтгa хиёнaтдa aйблaнгaн 36 ёшли россиялик Светлaнa Дaвидовa aввaлроқ бергaн кўрсaтмaлaридaн воз кечиб, суд тaрaфидaн тaйинлaнгaн aдвокaтни рaд қилди.\nAйблaнувчининг янги aдвокaтлaридaн бири Сергей Бaдaмшиннинг aйтишичa, унинг мижози суд тaрaфидaн тaйинлaнгaн aдвокaт Aндрей Стебеневга отвод бериб, унинг aдвокaтлик пaйтидa бергaн кўрсaтмaлaридaн воз кечгaн.\nДaвидовaнинг янa бир aдвокaти Ивaн Пaвлов мижозининг ҳибсгa олининишигa қaрши aпелляция Москвa шaҳaр судигa топширилгaнини билдирди.\n29 янвaрь куни Москвaнинг Лефортово тумaн суди дaвлaтгa хиёнaтдa aйблaнгaн Дaвидовaни 19 мaртгaчa - тергов ишлaри якунлангунига қадар ҳибсдa ушлaб туриш қaрорини чиқaргaн эди.\nМосквa шaҳридaн 240 километр узоқликдa жойлaшгaн Вязьмa турғуни, етти боланинг онаси Светлaнa Дaвидовa Россия ҳaрбийлaрининг ҳaрaкaтлaниши ҳaқидaги мaълумот билaн Укрaинa элчихонaсигa қўнғироқ қилгaнликдa гумонланмоқда.


Зидан дастлабки матбуот анжуманида иштирок этди » Скачать музыку бесплатно новинки музыки 2016-2017\nЗидан дастлабки матбуот анжуманида иштирок этди\nКомментариев: 0 Просмотров: 288 Дата: 5-01-2016, 18:20 "Реал" бош мураббийи Зайниддин Зидан ўзининг дастлабки матбуот анжуманида иштирок этди. У Рафаэль Бенитеснинг ишига баҳо берди.«Мен ўзимнинг дастлабки сўзларимни футболчиларга айтдим. Бу оддий сўзлар эди: «Мен сизлар билан бу ерда эканимдан хурсандман».Ўз олдимизга қўйган мақсадга эришиш учун қўлимиздан келган барча ишни амалга оширамиз. Бу ерда сифатли футболнинг қадрига етишади. Мен бунга эришишга ҳаракат қиламан.Жамоа учун ҳар бир ўйинчи муҳим аҳамиятга эга. Хамес ва Иско ҳам биз учун муҳим.Мен ўзимни Гвардиола билан таққослашни истамайман. Мен бу ерда кўпроқ натижаларга эришишга ҳаракат қиламан. Бу клуб учун ғалабалар жуда керак. Бемалол Чемпионлар лигасида ғолиб чиқишимиз мумкин. Биз плей-оффга чиққанмиз ва мусобақада совринни қўлга киритишга ҳаракат қиламиз.Мураббийнинг вазифаси — соврин қўлга киритиш. Бунда футболчи сифатида менинг натижаларим инобатга олинмайди. Бу янги босқич ва энг муҳими — ғалабалар.Мен Моуриньо ва Анчелотти билан яхши танишман. Бирга ишлаш жараёнида уларнинг ҳар биридан нимадир олганман. Бенитес эса яхши иш олиб борди. Мен унга энг яхши тилакларимни билдираман.Бэйл жамоанинг энг муҳим ўйинчиси ҳисобланади. У ўзининг энг яхши ўйинини намойиш қилишда давом этиш учун уни тўлиқ қўллаб-қувватлайман», – дейди Зидан.


04 март 2021, Тошкент вақти: 15:57\n“Тошшаҳартрансхизмат” акциядорлик жамиятининг мулозимлари ва ходимларига жума кунлари хизмат машиналаридан фойдаланиш тақиқланди.\nЖамият сайтида берилган хабарда: "Бундан кўзланган асосий мақсад ҳар бир раҳбар оддий йўловчи сифатида автобусда кечадиган жараёнларни бевосита кузатсин, у ердаги муаммоларни юракдан ҳис этсин", дейилади.\nШунингдек, шу йўл билан “Тошшаҳартрансхизмат” ҳайдовчилари ва чиптачиларининг ишга муносабати ҳам назорат қилиниши таъкидланган.\nТошкентда жамоат транспортидаги тирбандлик, автобусларнинг жадвалдаги вақтдан кечикиши, шунингдек, сўнгги йилларда жамоат транспортидаги носозлик боис, ёнғинлар кўп кузатилмоқда.\n"Ушбу ташаббусдан кўзланган яна бир муҳим жиҳат жамият томонидан пойтахт йўлларидаги транспорт тирбандлигининг олдини олишга, атмосфера мусаффолигини таъминлашга ҳисса қўшишдир", дейилади “Тошшаҳартрансхизмат” акциядорлик жамияти расмий сайтида.


Бундестим тўртинчи бор жаҳон чемпионига айланди\n25 октябр 2020, Тошкент вақти: 16:48\nЖаҳон чемпионатида барча командаларни доғда қолдирган германиялик футболчилар ғалаба нашидасини сурмоқдалар.\nАйни пайтда Аргентина командаси сардори Лионель Месси чемпионатнинг энг яхши ўйинчиси ўлароқ эътироф этилди.\nКечаги ўйингача Германия ва Аргентина командалари жаҳон чемпионатлари финалида икки марта тўқнаш келишган. 1986 йилги ўйинда Диего Марадона бошчилигидаги аргентиналикларнинг қўли баланд келган бўлса, 1990 йили германияликлар ғалаба қозонганди.\nНемис футболчиларининг бу галги ғалабасини Германияда миллионлаб одам тун бўйи нишонлаган. Оммавий ахборот воситалари хабарига кўра, машиналардаги ишқибозлар Берлин кўчалари бўйлаб миллий байроқларни ҳилпиратиб юрганлар, ўз мамлакатига шон-шараф ўқиганлар, кўчаларда рақсларга тушганлар.\nБу орада аргентиналик футболчиларнинг финалда ютқазиб қўйиши бу жамоа мухлисларини жунбушга келтирган. Маҳаллий нашрлар хабарига кўра, кечаги мағлубиятдан кейин Буэнос-Айрес марказида оммавий тартибсизлик юзага келган. Тўполон чоғида 20 дан зиёд одам тан жароҳати олган, 50 нафар безори қўлга олинган. Кўчалардаги дўконлар, бар ва ҳатто банкларнинг ойналари синдирилиб, таланган.